Бойсун муаммолар гирдобида… эмас! – Сурхон тонги\nБош саҳифа / Жамият / Бойсун муаммолар гирдобида… эмас!\nБойсун муаммолар гирдобида… эмас!\nДекабр 7, 2018\tЖамият Изоҳ қолдириш 865 Кўрилди\nБиз бойсунликлар атрофимизда юз бераётган кейинги воқеликларнинг гувоҳи бўлганимиз ҳолда фақат қувониб яшардик, қувониб ишлардик. Нега, деганда муҳтарам Президентимиздан тортиб, вазирликлару вилоятимиз раҳбарларининг ҳам эътибори Бойсунга қаратилган эди. Ахир кўнгил сўраш, кўнгилларни кўтариш, йўл-йўриқлар бериш ҳам азалий қадриятларимиз сирасига киради-да!\nБундан кўнглимиз тўқ, ишимизни “беш” қилиш илинжида юрардик. Бу халқ билан мулоқотнинг йўлга қўйилиши борасидаги саъй-ҳаракатлар, айниқса, Президентимизнинг Қизириқ туманида ўтказган видеомулоқотидан сўнг яққол намоён бўлди. Бойсун ҳақида, унинг келажаги хусусидаги пурмаъно сўзлари ҳар бир кишида келажакка умид уйғотди. Ва юртнинг шундай меҳрибон юртбошиси борлигидан фахрланиб кетдик. Ўша мулоқот чоғида қайсидир туман аҳлига бармоқ билан санарли техникалар зарур бўлгани хусусидаги мурожаат шу жойнинг ўзида ҳал қилинди. Ҳолбуки, шу пайтгача ҳаммамиз ҳам бу каби оддий, жўн туюлган илтимосномаларни Президентга айтиш тўғри келмасов, деб ўйлаб юрардик. Ўшанда Хоним бобонинг бойсунликларнинг асрий орзуси — ичимлик суви муаммоси ҳал бўлгани, бунинг учун Президентимизга аталган миннатдорчилик сўзлари Юртбошимизни ҳам тўлқинлантириб юборганини яхши эслаймиз.\nАммо “Сурхон тонги” газетасининг 19 октябрь 80-81 қўшма сонида чоп этилган “Бойсун муаммолар макони…ми?” мақоласини ўқиб, рости, ҳафсалам пир бўлди. Ахир ишчи гуруҳи Бойсун туманига ташриф буюрган Ўзбекистон Республикаси Олий Мажлиси депутатларидан иборат вакилларнинг мақсади ўн кун мобайнида хонадонма-хонадон юриб, халқимизнинг яшаш тарзини ўрганиш, кўндаланг турган долзарб муаммоларни аниқлаб, танқидий муносабат билдириш эмас, уларни эътироф этган ҳолда амалий ёрдам беришга қаратилган эди. Олий Мажлис Қонунчилик палатаси Спикери ўринбосари, “Адолат” СДП фракцияси раҳбари Наримон Умаров, халқ депутатлари туман Кенгашининг ХХХV сессиясида буни очиқ-ойдин, холисона эътироф этди: “Бизда ҳаммаси аниқ, сизларга қандай ёрдам керак, шуни маслаҳатлашиб олишимиз керак” — ана уларнинг бош мақсади. Эҳ-ҳе, Бойсунда қанча ишлар қилиняпти — буни фақат шу сўлим маконда яшаганлар билади. Қанчадан-қанча бунёдкорлик ишлари амалга ошириляпти. Халқимизнинг турмуш даражасини юксалтириш учун ижтимоий-иқтисодий соҳалардаги хайрли ишларни айтмайсизми? Сизга айтсам, айни пайтда шерикчилик асосида қурилаётган ўнлаб мактабгача таълим муассасалари, мактаб филиаллари, кўприклар, турар жой бинолари, савдо нуқталари, кўп тармоқли поликлиника биноси, ёшлар маркази ҳамда марказий шифохона бўлимларининг тубдан таъмирланиши, ички ва ташқи йўлларнинг қурилаётгани, муҳтож оилалар ва ногиронлар учун бунёд этилаётган уй-жойлар, муҳтож кишиларга томорқа учун ер берилаётгани ҳеч кимга сир эмас. Қолаверса, мақоладаги айрим факт- ларнинг ҳамда жой номларининг нотўғри ёзилганидан хафа бўлдим. Чунки мақолада келтирилган Ҳангарон, Шўрсой устида аллақачон кўприклар, мактабларда филиал бинолари қуриб битказилган. Жуда қисқа фурсатда 150 нафарга яқин муҳтожларга томорқа ерлари ажратиб берилди. Буни рақамлар мисолида эътироф этадиган бўлсак, ўтган бир ой мобайнида Хўжадияк ва Қизилнаврда ТТП қурилиши, Коскак, Сарқамиш ва Қоработқоқда мактаб филиаллари бунёд этилиб, фойдаланишга топширилди. “Ўрта” ва “Юқори Мачай” маҳаллаларидаги 1155 та аҳоли хонадонларини ичимлик суви билан таъминлаш ишлари бошлаб юборилган. Шунинг билан бирга “Ўрта Мачай” маҳалласида жойлашган собиқ ҚФЙ биноси инвестиция киритиш шарти билан ноль қийматда бериш учун рақобат бошқармаси рўйхатига киритилди.\n“Мустақиллик” маҳалласидаги Бойсун агросаноат касб-ҳунар коллежи жойлашган ҳудуддаги мактаб ўқувчилари учун 3,5 километр узоқликдаги умумтаълим мактабларига қатнаб таълим олишларини инобатга олиб, касб-ҳунар коллежи ўрнига янги мактаб ташкил этиш, шунингдек, Сангчил маҳалласидаги Бойсун транспорт ва алоқа касб-ҳунар коллежи ўрнига 54-умумий ўрта таълим мактабининг, Бойсун маиший хизмат кўрсатиш касб-ҳунар коллежига яқин ҳудудда жойлашган 55- ҳамда 57-умумтаълим мактабларининг, қурилиш-иқтисодиёт касб-ҳунар коллежининг Пудина филиалига 49-умумтаълим мактабининг, Бойсун қишлоқ хўжалик ва транспорт касб-ҳунар коллежининг Дуоба филиалига 17-, 58-умумий ўрта таълим мактабларининг, Бойсун транспорт ва алоқа коллежининг Мачай филиалига юқори синф ўқувчиларини қўшиб ўқитиш режалари кўриб чиқиляпти. Бундан ташқари, Дарбанд дарасидаги 2,2 километр йўлларни жорий таъмирлаш, Жар- қишлокдаги 1 километрлик тупроқ йўлга шағал ётқизиш, Дуоба маҳалласидан Қайроқ қишлоғи орасидаги 2 километрлик тупроқ йўлни текислаш ишлари ҳам поёнига етказилди. Дуоба маҳалласидаги ер ёрилиши ва кўчки содир бўлиш хавфи сабабли учта хонадонда яшовчи олтита оилага уй-жой қуриш учун ер майдонлари ажратиб берилди. Йўл харитасида келтирилган “Дўстлик” қабрис тони ва унинг атрофидаги аҳоли хонадонлари ҳудудларини тозалаш ва ободонлаштириш ишлари амалга оширилди. Энг асосийси, туман марказидан олис ҳудудлардаги алоқа қамрови мавжуд бўлмаган Қўрғонча, Қизилнавр, Алачапон, Тангимуш ва Паданг қишлоқларига мобиль алоқа антенналари ўрнатиш учун ер майдонлари ажратилиб, ҳужжатлар алоқа ва ахборотлаштириш ҳудудий бошқармасига такдим қилинди.\nИжтимоий соҳа объектларидаги аниқланган мавжуд камчиликларни бартараф этиш юзасидан реконс- трукция ва капитал таъмирлашга муҳтож умумий ўрта таълим мактаблари, боғчалар, соғ- лиқни сақлаш муассасаларида инвестиция дастури доирасида бунёдкорлик ишларини амалга ошириш бўйича туман ҳокимининг қарори эълон қилиниб, тегишли ҳужжатлар расмийлаштирилган ҳолда буюртмачи — вилоят ҳокимлиги ҳузуридаги ягона буюртмачи хизмати инжиниринг компаниясига такдим қилинди. Қисқа вақт ичида ногиронлиги бўлган фуқароларни 21 та катталар, 9 та болалар ногиронлик аравачалари билан таъминлаш учун ҳомийлик маблағлари ўтказиб берилди. Имтиёзи бор беморларнинг 18 нафарига вилоят даволаш муассасаларига имтиёзли ордерлар тарқатилди. Шунингдек, ҳудудларни ижтимоий ривожлантириш ва Ҳаракатлар стратегияси доирасида секторлар кесимида қанчадан-қанча муаммолар ҳал этиляпти. Энг асосийси, янгиланиш, яратиш жараёнлари жадал давом этаётган бир пайт да бундай мақоланинг берилиши бойсунликларнинг меҳнатига таъсир этиб, руҳиятини сўндирмайдими?\nБугун деярли барча туманларда расман кўмир тарқатиш шахобчалари мавжуд. Қарийб олти ой изғирин қиш давом этадиган Бойсунда эса вилоят ташкилотларининг айби билан кўмир тарқатиш базаси мавжуд эмас. Жойи кўрсатилган, аммо қуриш, фаолият кўрсатиш учун рухсат йўқ. Бу ишни ким бажаради? Мана шу муаммони келинг, ўрганинг, матбуотда олиб чиқинг. Биз бундан фақат қувонамиз. Аксинча, мақолада мобиль алоқа хизмати кўрсатиш хусусидаги тан қидий мулоҳазаларни келтиришдан олдин Бойсун тоғли ҳудуд эканлиги, шаҳардан олтмиш-етмиш чақирим узоқда яшаётган қишлоқ, маҳаллалар борлигини ҳам унутмаслик керак эди. Энг қизиғи, ишчи гуруҳининг ўн кун мобайнида 2543 та аниқлаган камчилик нуқсонлари кўпи билан икки ҳафтада 812 таси бажарилганлигидадир. Бу туманимиз раҳбарлари, сектор бошлиқларининг елиб-югуриши, саъй-ҳаракатидан дарак беради. Демак, бир ойда, узоғи билан икки ойда уларни ижро қилишга имконият бор.\nҲолбуки, “Сурхон тонги” газетасининг кейинги 27 октябрь сонида Олий Мажлис Қонунчилик палатасининг Фан, таълим, маданият ва спорт масалалари қўмитаси раиси Абдуғаффор Қирғизбоев билан кечган суҳбатда ҳам юқоридаги фикрлар очиқ-ойдин эътироф этилган. Масалан, Бойсуннинг узоқ Мачай, Хўжадияк, Қизилнавр қишлоқлари йўлларига не-не машаққатлар билан тош-шағал тўшалганини айтиш баробарида бошқа туманларда бу ишлар пайсалга солинаётганлигини мисоллар билан келтирилади. Ёки бойсунликларни ичимлик суви билан таъминлаш борасидаги саъй-ҳаракатлар — айни чоғда Хўжамайхона булоғидан 36,6 километр магистраль сув қувури тортилаётгани нафақат шаҳар аҳолиси, балки 14 та қишлоқ хонадонлари ҳам баҳраманд бўлишини эътироф этади.\nЯна бир гап, Бойсунда “Бошработ” маҳалласи ёки Зарабод, Бандихон деган жой номлари йўқ. Бунга мақола муаллифи яхшироқ эътибор қилса, тўғрироқ бўларди. Ваҳоланки, “Обод қишлоқ” Давлат дастури доирасида Бойсундан ҳозирча Чилонзор ҳамда Сайроб аҳоли манзиллари киритилган.\nИссиқ жон, яшаш бор, ишда камчилик ва нуқсонлар ҳам бўлиши тайин. Юқоридаги мулоҳазаларим орқали Бойсунда умуман камчиликлар йўқ, дейиш фикридан мутлақо узоқман. Аммо уни айтиш билан бартараф этиш йўллари ҳам кўрсатиб ўтилганда яхши бўларди.\nОлдинги Ёш рассомлар танлови\nКейинги Спортчилар кенгашди


ЎзА - Ҳам сайил, ҳам ҳуқуқий тарғибот\n30.08.2018 12:36 Чоп этиш версияси\nҲам сайил, ҳам ҳуқуқий тарғибот\nМингбулоқ туманида Наманган вилояти адлия бошқармаси ташаббуси билан “Ҳуқуқий ахборот куни” номли оммавий “Адлия сайли” ўтказилди.\nТадбирда вилоят ҳуқуқ-тартибот идоралари ва юридик хизмат ходимлари, ҳарбий қисмлар, банклар, тадбиркорлик субъектлари, фермер хўжаликлари вакиллари, ёшлар иштирок этди.\n“Адлия сайли“ мазмун-моҳияти ва мақсадига кўра уч қисмдан иборат бўлди. Биринчи қисмда ёшларни ҳарбий-ватанпарварлик руҳида тарбиялаш, уларда мардлик ва жасурлик хислатларини шакллантириш мақсадида ҳарбий техника ва қуроллар намойиши ҳамда кўргазмали чиқишлар ташкил этилди. Унда Миллий гвардия ҳарбий қисмлари аскарлари, “Ватанпарвар” ташкилоти курсантлари ва бошқа тегишли идоралар вакиллари иштирок этди. Спортчиларнинг кўргазмали чиқишлари, бокс, каратэ, кураш, шахмат-шашка мусобақалари эса катта спорт байрамига айланиб кетди.\nСайилнинг иккинчи қисмида фуқароларга тегишли йўналишлар бўйича ахборот-консультатив ва давлат хизматлари кўрсатилди. Бунда Давлат хизматлари агентлиги вилоят бошқармаси ва Мингбулоқ тумани давлат хизматлари маркази, ҳуқуқни муҳофаза қилиш органлари, тижорат банклари, бандлик марказлари, тиббиёт муассасалари мутахассислари ўз йўналиши бўйича мурожаатчиларга хизмат кўрсатди.\n– Шу ернинг ўзида марказ томонидан 20 дан ортиқ хизмат расмийлаштирилди, – дейди Мингбулоқ тумани давлат хизматлари кўрсатиш маркази вакили К.Турдиалиев. – Ўзбошимчалик билан қурилган турар жойларга эгалик ҳуқуқини эътироф этиш бўйича бешта ариза қабул қилиниб, белгиланган тартибда “Е-IJRO” электрон ҳамкорлик тизими орқали тегишли идорага юборилди. Шунингдек, 6 нафар фуқарога электрон рақамли имзо калити олиниши, яна шунча фуқарога фарзанди учун мактабгача таълим муассасасига йўлланма расмийлаштириб берилиши, 3 нафар фуқаронинг жамғариб бориладиган пенсия таъминоти тизимига ҳисобга қўйилиши таъминланди.\nТадбир доирасида вилоят бандлик бош бошқармаси томонидан меҳнат ярмаркаси ташкил этилди. Унда доимий иш ўрнига эга бўлмаган 600 га яқин фуқаронинг бандлигини таъминлаш чоралари кўрилди. Шу куни вилоят соғлиқни сақлаш бошқармаси тизимидаги даволаш-профилактика муассасалари мутахассислари 1 минг 500 дан зиёд фуқарога бепул тиббий хизмат кўрсатди.\nТадбиркорлик субъектлари ва фермер хўжаликлари ишлаб чиқарган маҳсулотлар ва бошқа турдаги истеъмол товарлари ярмаркаси ҳам ташкил этилди.\nСанъаткорларнинг Ватан, тинчлик ва дўстликни тараннум этувчи куй-қўшиқлари, шоир-ёзувчилар иштирокидаги давра суҳбатлари барчада катта таассурот қолдирди.\nА. Сатторов, Ҳотам Мамадалиев (сурат) ЎзА


Москва мэрияси пойтахтдаги қурилишларда хорижлик ишчилардан воз кечиш режасини ишлаб чиқади. Бу ҳақда РБК нашрига Москва мэрининг шаҳарсозлик сиёсати ва қурилиш масалалари бўйича ўринбосари Андрей Бочкарев маълум қилган.\nМулозимга кўра, қурилиш жараёни “уч баравар кам одам талаб қилиш лозим”, ойликлар эса икки, ҳатто уч баравар кўп бўлиши керак.\nАҚШ ва Европа мамлакатлари тажрибасига ҳақида сўзлаган Бочкарев у ерда ишчилар малакалироқ эканини урғулаб, “бир киши уч кишининг ўрнини босиши”ни қайд этган. Мулозим Москвадаги бир неча қурилишда шу каби схема жорий қилинаётганини қўшимча қилган.\nВице-мэрга кўра, ҳозирда пойтахтда 120 минг хорижлик ишчидан тақрибан 40 нафари қолган. Булар асосан Ўзбекистон ва Қирғизистон фуқароларидир, шунингдек, қурилишларда Москва вилоятидан келган ишчилар сони ошган.\nБочкарёвнинг айтишича, шу кунда қурилишда ишлаётган мигрантлар ойлиги 30 минг рублдан 50-60 минг рублгача ошган, “бироқ кўпчилик ҳозир 80 минг рублга ҳам ишлашни хоҳламаяпти”.\nАввалроқ Озодлик Россия Федерацияси ҳукумати мамлакатга хорижлик ишчиларни жалб қилиш бўйича тажриба лойиҳаси тасдиқлагани, лойиҳа доирасида Россияга Ўзбекистондан 10 минг нафар қурувчи келиши кутилаётгани ҳақида хабар қилган эди.


Зеленский - xabar.uz\nвелосипедга ўтириб, ишга бориш жалб қилиб келган. Лекин ҳаммасини Зеленский чиппакка чиқарди. Украина президенти Володя Зеленский, сайланганда ... машғулот», — деб қўшиб қўйди Лукашенко. Сайловолди пойгаси чоғида Зеленский мабодо сайланса, ишга велосипедда қатнашга ваъда берганди. «Халқ ...\nҚрим парламенти вице-спикери Владимир Бобков Украинанинг Қрим ва Донбассни қайтариш режаси популистик қарашдан бошқа нарса эмас дея қад этган.\nпрезиденти Владимир Зеленскийнинг кортежи Запорожье вилоятида болаларни олиб кетаётган автобуслар билан тўқнашди. Бу ҳақда «Страна.ua» нашри хабар берди. Нашри ...\nпрезиденти Владимир Зеленский 15 та вилоятдаги губернаторларни лавозимидан озод қилди. Бу ҳақда «Lenta.ru» хабар берди.«Бугун минтақавий давлат маъмуриятлари раҳбарларини ...


“Ягона дарча” марказлари хизматлари учун бланкаларни ИДХЯП орқали юклаб олиш мумкин | NORMA.UZ\n“Ягона дарча” марказлари хизматлари учун бланкаларни ИДХЯП орқали юклаб олиш мумкин\nИнтерактив давлат хизматлари ягона портали юклаб олиш учун ҳужжатлар билан маълумотлар базаси очилганлигини эълон қилди. Бу ерда “ягона дарча” марказлари хизматларининг паспортлари, намунавий шакллари ва бланкалари жойлаштирилади.\nЯнги маълумотлар базасининг материаллари ундан барча фойдаланиши учун очиқ ҳамда фойдаланувчиларга бепул тақдим қилинади. Бугунги кунда мазкур бўлимда тадбиркорларга “ягона дарча” марказлари орқали тақдим қилинадиган 6 хизмат бўйича ҳужжатлардан фойдаланиш мумкин. Бироқ база мунтазам тўлдириб борилади.\nХизматларнинг ҳар бири бўйича юклаб олиш учун бир неча файллар мавжуд:\nбатафсил таърифи билан хизматлар паспорти;\nхизматлар кўрсатувчи ташкилотлар рўйхати;\nариза ва пировардида ариза берувчи томонидан олиниши керак бўлган рухсат берувчи ҳужжат бланкалари.\nҲозирги вақтда бўлимда қуйидаги хизматлар бўйича ҳужжатлар сақланади:\nТашқи рекламани жойлаштиришга рухсатнома;\nЕр участкаларига бўлган ҳуқуқни давлат рўйхатидан ўтказиш тўғрисида гувоҳнома\nБинолар, иншоотлар ва кўп йиллик дарахтларга бўлган ҳуқуқларни давлат рўйхатидан ўтказиш тўғрисидаги гувоҳнома;\nИпотека ҳамда бино ва иншоотлар ипотекаси тўғрисидаги шартномаларни давлат рўйхатидан ўтказиш;\nЎсимликлар дунёси объектларидан махсус фойдаланиш учун рухсатнома;\nСувдан махсус фойдаланиш ёки сувни махсус истеъмол қилиш (сунъий сув объектларидан) учун рухсатнома.\nЭслатиб ўтамиз, тадбиркорларга “ягона дарча” принципи бўйича давлат хизматлари кўрсатиш бўйича ягона марказларнинг ташкил этилиши Президентнинг 15.05.2015 йилдаги ПФ-4725-сон Фармони билан тасдиқланган.\nМазкур Фармонга мувофиқ марказлар 2016 йил 1 январдан бошлаб туман (шаҳар) ҳокимликлари ҳузуридаги тадбиркорлик субъектларини рўйхатдан ўтказиш бўйича инспекциялар негизида фаолият юритишни бошлади.\nҚабул қилинган ҳужжат билан фақат ягона марказлар томонидан “ягона дарча” принципи бўйича кўрсатиладиган давлат хизматлари паспортининг намунавий шакли тасдиқланди.


АҚЛ САРМОЯСИ, БУНИ КИМ ҚАНЧА ЖАМҒАРМОҚДА?\nАқлли фарзанд тарбиялаш фақат ақлли гап билан бўлмайди\nЯқинда намойиш этилган бир телекўрсатув кўпчиликнинг фикр-мулоҳазасига сабаб бўлди. Қайсидир интеллектуал ўйинда кўп хонали сонлар орасидаги мисолларни тезда ақл ва хотира кучи билан ҳал қилиб берган бола бир ёқда қолиб, рақсни қойиллатган бошқа бола ғолиб деб топилгани куюнчаклик билан мушоҳада қилинди...\nАслида бу бизнинг бугунги кунимизни яққол кўрсатувчи — юзимизга тутилган ойна эди.\nБутун дунёда ақл сармояси энг қиммат мол сифатида эътироф этилиб, эъзозланиб келинаётган бўлса-да, бизда аҳвол ҳамон ўша-ўшалигича қоляпти. Инсоннинг бундай имконияти эътибордан четда бўлгач, унинг ривожи ва манфаатлари ҳақида гапириш ҳам ноўриндай гўё. Аммо бизнинг бу эътиборсизлигимиз анча қимматга тушаётганини тезроқ англаб етишимиз зарур.\nТарбияга аввало ким муҳтож?\nБола учун ўз онасидан кўра мукаммалроқ инсон йўқ. Она шўрлик боланинг ҳар бир истагини мустажоб қилишга мунтазир туради. Шундай бўлгач, фарзанд учун онадан-да улуғроқ киши бўлиши мумкинми? Дунёда онадан кўра яхшироқ-мукаммалроқ киши йўқ экан, бола кимга ўхшашни орзу қилиши керак?!\nБола ўзи жондан ортиқ кўрган онасига талпиниб, интилиб, тақлид ва ҳавас қилиб яшайди. Дағалроқ тил билан айтганда, фарзанднинг биринчи «кумири» — она.\nОнанинг хусусиятлари болага ҳали туғилишидан илгари ўтиб-ўрнашишини аллақачон олимлар илмий жиҳатдан исботлаб бўлишган. Туғилгач эса, бола ўз онасининг бошқа хислатларини ҳам тушуниб-тушунмай ўзлаштириб бораверади. Аёлнинг тийнати қандайлиги эса ҳаммага маълум. Табиатан юмшоқ, мулойим, назокатли, бирпасда ҳукм чиқарувчи, ўта таъсирчан, ҳиссиётга берилувчи, беқарор... Бу каби ўнлаб хислатларнинг баъзилари фарзандга ўтса, нур устига нур, аммо фақатгина аёлларга хос айрим хусусиятларни ўғил болалар ҳам ўз онасидан тўғридан-тўғри қабул қилиб олса-чи? Унда нима бўлади?\nИнсоннинг барча хатти-ҳаракатлари, хулқ-атвори, юриш-туриши, гап-сўзи, турмуш тарзининг инъикоси ўз фарзандида албатта кўринади.\nОлимлардан бири «тўнғич фарзандингизни яхшилаб тарбияланг, қолганлари унга эргашиб катта бўлади», деган эди. Назаримда, тўнғич фарзанд дунёга келишидан олдин, аввало, онани тарбияламоқ жуда муҳим. Фарзанд кўриш баъзилар учун оддий биологик эҳтиёжни қондиришнинг натижаси бўлиб қолаётгани жуда ачинарли ҳолат, миллат учун эса фожиа демакдир. Фақат ҳайвонларгина шундай эҳтиёж билан яшаши мумкин. Инсон эса холис ният, буюк мақсад ва аниқ режалар билан яшайди.\n«Китобингни ўқи, мен сериал кўраман»\nБизнинг менталитетимизда аёллар, асосан, уйда рўзғор юмушлари билан банд бўлиб, уй супириш, овқат қилиш, кир ювиш, болага қараш, дала-дашт, мол-ҳол каби ишларга масъул деб қаралади. Шундай бўлгач, аёл кишига билим ёки олий маълумот шартмикан, деган баҳс ҳамон давом этиб келаётир. Яқинда бир гуруҳ олимлар шу масалани муҳокама этиб, илмий хулосаларини эълон қилишибди. Хулосаларни ўқидиму шу нуқтаи назардан ўзимизнинг ҳаётимизга бир разм солиб кўрдим.\nБизда қиладиган ишларимизнинг аксарияти фақатгина моддий эҳтиёжларимизни қондиришга йўналтирилган. Ишлаш, меҳнат қилиш, уй юмушлари — буларнинг ҳаммаси қисқача айтганда қорин қайғуси учун қилинадиган ҳаракатлар. Дам олиш деганда ухлашни, маънавий ҳордиқ чиқариш деганда эса телевизор кўришни тушунамиз. Телевизордаги энг томошаталаб намойиш бу — сериал. Муккасидан кетиб сериал кўраётган онага, шубҳасизки, болалар ҳам эргашади. Қарабсизки, ҳар куни оилавий сериалхонлик авжида. Сериалларнинг мавзулари деярли бир хил. Энг ачинарлиси, уларни кўриш учун каллани ишлатиш шарт эмас. Аёлларнинг ички оламига, тўғрироғи, ҳиссиётларига таъсир қилиш учун ҳаётда умуман керак бўлмайдиган, ёлғон-яшиқ, уйдирма ва хаёлий тўқималардан иборат воқеалардан иборат, холос. Уларда ҳиссиётлар, вафосизлик, хиёнат, алдов, рашк, қасос, фирибгарлик, кўзбўямачилик, молу дунёга ҳирс қўйиш, енгил-елпи яшашга ва ҳаётга ҳам шундай қарашга ундовчи ғоялар етакчилик қилади. Мантиқий ечимлар, ақлий изчиллик, илмий асосланганлик ёки тарихий ҳаққоният кабилардан асар ҳам тополмайсиз. Дарвоқе, булар аёлларимизнинг таъбига уйғун ҳам эмас. Агар бобокалонимиз Мирзо Улуғбек осмондаги мингдан ортиқ юлдузнинг ҳар бирини қандай кашф қилгани ва юлдузлар ҳаракатининг инсон тақдирига қай даражада алоқадорлигини тўла-тўкис очиб берувчи кўп қисмли телесериал суратга олинса, аёллар унга унчалик мазахўрак бўлмаслиги аниқ. Нега шундай? Сабаби шуки, биз дунё ва инсон ҳақида аниқ ва асосли билимга деярли эга эмасмиз. Шунинг учун Мирзо Улуғбек юлдузни кашф қилиш асносида кечаси осмондан нималар излагани, Ал-Хоразмий нима учун риёзиётни тартиб бериш йўлида шунчалар риёзат чеккани, Беруний қандай қилиб хонасидан чиқмай уммон ортидаги қитъани кашф қилгани, Имом Бухорий ниманинг илинжида дунёнинг қарийб ярмини пиёда кезиб чиққани биз учун қизиқ эмас. Биз учун қизиқ бўлмагандан кейин бу гаплар фарзандимиз учун ҳам алмисоқдан қолган афсона ва асотирларга ўхшаб туюлиши, шубҳасиз. Шундай бўлгач, улардан қандай қилиб дунёга дарс бера оладиган даҳолар етишиб чиқиши мумкин?\nАйблашдан олдин ўзингиздан сўранг\nАёллар ҳақида гап бошлаб нега бу гапларни айтяпмиз? Инсоният эътироф этган буюк бир ҳақиқат аёнки, она фарзанд учун энг биринчи ва энг муҳим дорилфунундир! Фарзанд таълим-тарбияни бевосита ёки билвосита онадан олишга маҳкум.\nЭнди инсоф билан фикр юритиб кўрайлик: оиламизда шундай дорилфунун борми? Она бўлишдан олдин аёлларга шундай буюк мартабага етишиши учун шароит яратиб бера оляпмизми? Мана, сизга оддийгина савол: уйда аёлингиз сериал кўриши учун қулайроқ шароитингиз борми ёки ҳаёт учун энг зарурий соҳаларни ўрганиши, маънавий озиқланиши, таълим-тарбия олиши учунми? Ҳеч бўлмаса, уйда ўзим, аёлим ва фарзандларим ўқийди, деган мақсадда уйга китоб кўтариб борамизми? Болалар уйда ўз устида ишлашга, меҳнат қилишга, келажагини бунёд этишга кўникма ҳосил қиляптими ёки дангасалик, ялқовлик, боқибеғамлик, мақсадсизлик каби иллатларнинг иссиқ қучоғида қолиб кетяптими? Аёлимиз ва фарзандларимизни ўзгачароқ оламларни кўриб, ақл юритиб, хулоса чиқаришга ундайдиган — музейми, театрми, зиёратгоҳми ва ё шунга ўхшаш жойларга олиб боряпмизми?\nАёлнинг ақли қаердан озиқланади? Бу ҳар бир эркак учун муҳим ва долзарб масала бўлиши шарт.\nОйнага қараса, ҳар ким ўзини кўради. Аёлни ақлсиз ва бефаросатликда айблаётган эркак аввало ўзига яхшилаб разм солиши керак.\nОна ўзида борини фарзандига беради. Ўзида йўқ билим ва маълумотларга эга бўлишда унга турмуш ўртоғи кўмаклашиши зарур. Мана шу тизим (эркакдан аёлга, аёлдан эса фарзандга маърифат етказиш) ишламаса, у боланинг келажагидан кимни кутиш мумкин?!\n«Аёл фақат емоқ-ичмоққа, кийим-кечакка, турар жойга муҳтож бўлмайди, балки у аччиқ изтиробларнинг ўрнини босадиган ширин сўзга, ҳаётнинг аёвсиз зарбалари ярасини силайдиган меҳрибон қўлга, машаққатларни эсдан чиқаришга кўмак берадиган мушфиқ қалбга ҳам муҳтождир».\nНега айрим болалар нуфузли олийгоҳларда ўқишни, дунёга чиқишни, инсоният учун фойдали бўлган бирон оламшумул юмушнинг бошини тутишни болалигиданоқ мақсад қилмайди? Аниқки, уларда ҳатто бундай тушунчанинг ўзи йўқ. Сабаби, у тушунча уларнинг ота-онасида ҳам бўлмаган. Агар ота-онада олдиндан шундай аниқ мақсад бўлганида фарзандига аввал-бошдан ақлни пешлайдиган, фикрни ўстирадиган, мантиқий ёндашувни ўргатиб борадиган ўйинчоқлар, буюм ва воситалар олиб берган бўларди. Ваҳоланки, ҳозир бундай воситалар камёб эмас. Шундай бўлишига қарамасдан кўпчилик болалар глобусни фақат мактабга бориб, география дарси ўқитила бошлагач, кўришади. Қўпол қилиб айтганда, етти ёшга киргунича уйда етарли таълим-тарбия «олган» бола фақат мактабга боргачгина қўлидаги бармоқлари сони нечталигини билиб олади.\nБиз эртанги кунга катта умидлар билан кўз тиккан, буюк келажакни кўзлаган халқмиз. Назаримда, унга тайёргарлигимиз ҳам буюк ва катта бўлиши зарур. Акс ҳолда, келажакни бой бериб қўямиз.


ҲАМШИРА КУНДАЛИГИ: Ўлимни кўриб йиғлайсану, аммо ниқоб кўз ёшларини яширади - Darakchi\nҲАМШИРА КУНДАЛИГИ: Ўлимни кўриб йиғлайсану, аммо ниқоб кўз ёшларини яширади\nМУТОЛАА 27.06.2020, 22:39\nБиринчи қисмда асли келиб чиқиши россиялик бўлган итальян ҳамшираси корона-госпиталдаги оғир меҳнати ҳақида гапириб берган эди: ҳатто сув ичишга навбатчилик пайтида фақат бир маротаба рухсат берилар экан. Аммо бундан ҳам ёмони ҳали олдинда эди — унинг қўлида ҳаётни севадиган бемор вафот этади.\nОлтинчи кун (24 март)\nБу адолатдан эмас! Баҳор келган бўлса? Кўчада эса 0 даража? Тўғри, ҳозир соат эрталабки 6, буни тушунаман, аммо бундан бир неча кун олдин ҳаво ҳарорати 20 даража эди-ку... Худди майнинг янги атиргули сингари тиниқиб дам олдим. Соат 5:30да уйғониб, ишга отландим.\nШу жойида Брешиа мэриясидан миннатдор бўлиб кетаман. Чунки у бизга иложи борича шифохонага яқинроқ ердан учун хоналар қилиб берди. Мени яна ҳайратда қолдирадиган бир жиҳат бор эди, бу ишга кетаётганимда мэриянинг кузатув қўнғироқлари овози эди. Энг таъсир қиладигани ҳар бир қўнғироқ жарангига “Раҳмат” деган сўз ҳам жўр қилинарди. Бу жуда таъсирли сўз эди. Қанийди уларда имкон бўлса, ҳамшираларни бошларида кўтариб юришларини ҳам яхши биламан. Демак, бугун жуфт бўлиб ишлашимнинг охирги куни. Ҳеч нарсани ўтказиб юбормасликка, эсдан чиқармасликка ҳаракат қиламан(Жин урсин! Доим эсимдан чиқариб қўяман ўзи!)\nНавбатчилигим унчалик ёмон ўтмади, мазмунли бўлди. Мен тушлик учун талон сотиб олганим олгандим. Аммо бирортасини ишлатмаган эди. Ҳар куни шифохонага ресторанлардан катта қутиларда таомлар юборилади! Уларнинг қадоқларида “Ҳаммаси яхши бўлади”, “Раҳмат”, “Сиз бизнинг қалбимиздасиз” деган сўзлар ёзилган, юракчаларнинг расмлари туширилган бўлади... Буларни кўрганимда ўзимни тута олмайман. Пицца, шоколад, мевалар. Ҳаммасини еб қўйгинг келади. Аммо деярли ҳеч нарса емадим, чунки ўзимга ўзим озишга сўз берганман. Навбатчилик графиги эълон қилинди. Менга кетма-кет тонги соат уч тўғри келди, наилож!\nЕттинчи кун(25 март)\nКелганимга бир ҳафта бўлди. Вақтни тез ўтишини қаранг. Пезаро шаҳридан қўнғироқ қилишди: Бизга волонтёр ҳамшира бўлиб ишлаш ҳақида ариза йўллаган экансизми? Келинг! Мен: бир ҳафтадан буён Брешиада ишлаяпман. Улар: Афсус. Ва гўшакни илиб қўйишди. Мен уларга 2 ҳафта олдин ёзгандим ахир! Наҳотки ўшандан буён Пезарода беморлар янада кўпайиб, ҳамширалар етишмаётган бўлса? Бугун бўлинмамизга жуда машҳур пульмонолог-шифокор ташриф буюрди. Докторлар йиғди, биз ҳам саф тортдик ва унинг ҳар бир сўзларини эслаб қолдик.\n— Бундай ташхисдаги беморларни ҳар қандай вазиятда ҳам чалқанча ётқизмаслик керак! Ёки ўтирган ҳолда ё ёнига ётган ётган ҳолда бўлиш керак. Айниқса, скафандрда 100 фоиз кислород берилаётган ўта оғир аҳволдаги касалларни.\nГап шундаки, кислород ўпкангизга беихтиёр киради, у ердаги босим(ва шовқин) эса — даҳшатнинг ўзгинаси. Шундай пайтда кўкрак қафаси очилиб, ичкарига кислородни ўтказади. Агар бемор ётган бўлса, унинг кўкрак қафаси ёпилган бўлади!\nДокторнинг айтишича, бундай методика билан бемор 5-6 кунда оғир аҳволдан чиқади. Шундан сўнг соғайишга кўп вақт кетса-да, аммо ҳаёт хавфдан холи бўлади. Бўлинмамизда бундай скафандрлар сони 6 та, бир ҳафта олдин эса 2 та эди. Аммо беморларда бу шовқин ва қамалишдан томи кетишни бошлайди! Улар асабий ва тўполончи бўлиб қолишади. Бу борада фақат сабр қилиш керак. Улар ҳам ва биз ҳам.\nБугун ўзим ишладим! Ҳаммаси яхши бўлди! Ўзим риоя этган иш режаси ҳам қўл келди. Биринчи кунлари мени доим тергашарди. Нимадир қилаётган бўлсам, дарҳол уни тўхтатиб, дарҳол бошқа ишга киришишимни айтишарди, кейин эса нега ҳали ҳам биринчи бошлаган ишимни ҳалиям тугатмаганимни сўрашарди. Оёқ таглари ёняпти! Бир кунда неча километрни югуриб босиб ўтаман билмайман, аммо уйга судралиб етиб бораман. Эртага яна биринчи сменга тураман...\nСаккизинчи кун(26 март)\nБугун эрталабки навбатчиликда ишлаётган учинчи(ва охирги) куним. Эрта тонг соат 5:30да уйғониш жуда оғир! Эртага ва индинга тушликдан кейин ишлайман. Кейин эса мени бутун бир 2 та дам олиш куни кутиб турибди!!! 9 кунлик ишдан кейин! Бугун шундай қилиб кайфиятимни кўтардим ва ишга йўл олдим. Кўчада ҳаво ҳарорати 0. Дррр. Телефонга қадамларни ўлчайдиган иловани юклаб олдим. Навбатчиликка етиб боришим учун қанча масофани босиб ўтаман? 7,5-8 км!!! Оёқларимнинг таглари нега ёнаётганини энди тушундим.\nНавбатчилик пайтида ноодатий ҳеч нарса рўй бермади. Соат милларига қараб, сменим тугашини кутиб турганимда, катта ҳамшира чақириб, эртага мен ҳам эрталабдан, иккита дам олишнинг бир кунида ҳам(эрталабдан) ишга чиқишим кераклигини маълум қилди. Йўўўўқ, қандай қилиб? Ахир хурсанд бўлиб юрган эдим! Нима ҳам қила олардим! Шу ерга келишга рози бўлдимми, шикоят қилишга ҳаққим йўқ.\nЯхши томонлари ҳам бор: супермаркетларга бейжик бўлган пайтда тиббиёт ходимлари навбатсиз кира олишади, кассирчилар эса табассум билан, қўлларини кўксига раҳмат айтишади. Полиция яна ўша бейжикимиз бўлганда, тўлиб қолган “кўчага чиқиш учун рухсатнома”ни сўрамайди. Яхши кузатиб қўйишади, бу ёқимли!\nТўққизинчи кун(27 март)\nВа ниҳоят бугунги кун ҳақида ёзиш учун ўзимда куч топа олдим... Ҳикоя олдингилари каби хурсандчиликлар ва оптимизмга тўла бўлмайди. Биз машиналар эмасмиз, биз одамлармиз. Қачонки спортчи ғалаба қозонганда, унинг жароҳатлари ва оғриқлари эсидан чиқиб кетади, мағлубиятга учраганда эса бутун борлиғи оғриётгандек бўлади. Бизда ҳам шундай: қачонки биз беморнинг аҳволи яхшиланаётгани/тузалаётганини кўрсак, барча чарчоқларимиз ўрнини шодлик эгаллайди. Агар навбатчилик бугундагидек ўтса...\nОлдинги постларимда ўлим мавзусига тўхталиб ўтмаган эдим. Аммо бундай ҳолат рўй берганди. Аммо бугунги ўлим мени адо қилди. У 75 ёшли аёл эди. Тақинчоқлар, чиройли соат тақиб юрарди. Қандайдир бахтсиз ва камбағал кампир эмасди у. Бу аёл бизга келганда ҳазиллашар, ТВ томоша қилар эди. Кейин уни скафандрга жойлаштиришди. Доим процедуралар ўзи учун қулай ўтаётганини билдириш учун бош бармоғини кўтариб қўярди. Лекин унинг аҳволи кундан кунга ёмонлашар эди. Бугун бирдан кескин ёмонлашди. У энди жавоб бермас, нафас олиши оғирлашиб борарди. Реаниматологни чақиришди. У қўлларини тушириб, скафандрни ечиб, ниқоб кийдириб қўйишни маслаҳат берди. У умрининг охирги соатларини скафандрда ноқулай ётиб, азобда ўтказмаслиги учун шундай қилиш кераклигини айтди. Кейин унга морфин берди-да, чиқиб кетди. Шундан сўнг кекса аёл ростдан ҳам бўшашди ва нафас олиши ҳам енгиллашди. Бир соатдан кейин у ҳам кетди. Фақат бутун умрга. Бу навбатчиликнинг охирида рўй берди.\nМенда ҳатто беш дақиқалик танаффус учун ҳам вақт бўлмади, иш тугашини кутдим ва кийиниш хонасига отилиб чиқдим. Кўз ёшларим тинмасди ва ниқоб ортида оқиб ётарди, ҳеч ким ҳолатимни кўрмасди. Машинагача етиб бориб ўтиришим билан, туйғуларимга эрк берди.\nБу бемордан ташқари бизда яна бири бор, у унчалик кекса эмас, аммо қандли диабети ва семириши бор. Уни зудлик билан интубация(нафас йўллари ўтказувчанлигини таъминлаш учун трахеяга най киритилади) қилиш керак. Интубацияни эса жонлантириш бўлимида қилиш керак, у ерда эса жой йўқ. Нафақат бизнинг шифохонада. Бутун Ломбардияда жой йўқ! Бирорта! Яхшиланиш ҳақида қандай гап бўлиши мумкин??? Бу ҳақда гапириш қанчалик ачинарли бўлмасин, яқин ҳафталар ичида бундай бўлмайди.\nЎнинчи кун(28 март)\nБеллар оғрияпти, оёқлар зирқираяпти, кўзлар шишиб кетган, ҳатто дам олиш кунларидаям улар йўқ бўлишга улгурмаяпти... Бугун врачларимиздан бири карантинга кетгани ҳақида билиб қолдим. Унинг тести вирус мавжудлигини кўрсатибди. Доим уни кўриб турардим ва ҳайрон қолардим. Гоҳ маскасиз юрар, гоҳ ҳимоясиз. Шундай пайтларда вирус у даражада хавфли эмасдек туюлаверарди.\nБугун ҳамма нарса жойига тушди. Яхши янгилик бор: мен кеча ёзган бемор учун реанимацияда жой топилди. Уни шу ерда интубация қилишди, кейин “Тез ёрдам”да Миланга олиб кетишди, ўша ёрда унга ёрдам беришлари мумкин! Ҳозир унинг имконияти бор. Ёмон хабар ҳам бор: беморларимиздан бирининг аҳволи ёмонлашди. Бобо...\nБошқасини олиб келишди. У кислород даражасини умуман ушлаб олмайди, арзимаган ҳаракат қилганда, нафаси қисилиб қолишни бошлайди. Уни скафандрга жойлаштиришга қарор қилдик. Реаниматологни чақирамиз. Вазифа: уни аввалига иложи борича кислородга тўйинтирамиз. Бу скафандрни кийдирганимизда унинг даражаси тушиб кетмаслиги учун керак.\nИшлаяпмиз: икки врач, икки ҳамшира. Ҳаммаси яхши ўтди, бир соатдан сўнг отахон яхши нафас ола бошлади. Беморларни кўришга келиш тақиқланган, шифокорларнинг ўзлари ҳар куни уларнинг қариндошларига қўнғироқ қилиб, барча ўзгаришлар ҳақида айтиб туришади. Бироқ бугун шифокорлар бундай қилишга улгуришмади ва соат 16-17лардан кейин қўнғироқ қилишади.\nХавотирга тушган қариндошлар эса телефонларни тинч қўйишмайди. Сабаби уларнинг ҳар бири унга ёмон сабаб, камида аҳвол ёмонлашуви сабабли телефон қилишмади, деб ҳисоблайди. Бугун скафандрга солган бобомизнинг турмуш ўртоғи телефон қилди. Йиғлайди: телефон қаршисида 3 соат ўтираман, бу азоб, нимадир дейишим керак. Эрининг аҳволи барқарор эканлиги ва унга қўнғироқ қилишини айтаман. Буви эса бахтли! Бошқа ўзгаришлар бўлмади, бу энди яхши.\nЎн биринчи кун(29 март)\nНиҳоят узоқ кутилган дам олиш кунлари беришди! Куч йиғиш, эртага тўлиқ формада бўлиш учун кун бўйи ухлайман! Анча яхшиман. Оёқлар оғришдан тўхтади, ундаги шишлар кўринмас даражада кичрайди. Кеча каравотга ўзимни отдим ва ҳеч ким билан гаплашмадим. Ҳамма нарсага қўл силташни истадим ҳам! Чарчоқдан безиб кетгандим. Тажриба ва ёш эса дам ол ва эртага ҳаммаси яхши бўлади дерди. Шундай бўлди ҳам. Башорат қилишдан қўрқаману, бугун деразамнинг тагидан сиренани ёқиб ўтган “тез ёрдам” машиналари анча кам ўтди. Шундаймикан — ёки улар бошқа йўлдан кетдимикан? Юқори нуқтадан ўтиб, бурилиш пайти келишига шу қадар ишонишни истайманки! Жуда бўлмаганда, биринчи кириб келган ҳудудларда.\nЎн иккинчи кун(30 март)\nЭсингиздами, скафандр одамни ақлдан озиши ҳақида айтгандим. Мана сизга мисол! Бизнинг бобой худди момақаймоқ каби беозор эди. Бугун эрталаб унинг олдига кирганимда эса, у ташқарига чиқиш учун, ҳамма нарсани ечиб ётган экан. Яна бир сафар унинг қўшниси тревога тугмасини босди. Келиб қарасам, скафандр тўлиқ ечилган, венадаги барча томизгичлар олиб ташланган, бобойнинг ўзи эса туриб, каравотнинг четига келиб қолибди! Қон оқиб ётар, отахон эса ҳаллослаб борарди. Саросимага тушиб қолдим, нима қилиш керак? Аввалига скафандрни кийдириш керак, йўқса, бўғилиб қолади. Кейин қонни тўхтатамиз. Кейин бобони ювинтириб, қайта кийинтирамиз, сўнг ўзим ҳам кийимимни тўлиқ алмаштираман. Кейин яна томизгич қўямиз. Бутун бўлинманинг иши бир соатга тўхтаб қолди.\nЭнди қизиқ воқеага ўтамиз. Бир ҳафта олдин квартирамизга келган бошқа волонтёр қиз билан таниша олмаётганим ҳақида гапирган эдимми? У билан бугун танишдим... У билан битта бўлинмада ишлаётган бўлиб чиқдик. Ҳафта охирида эса яна биттаси келади.


Япон компанияси Ўзбекистон чемпионатига титул ҳомий бўлиши мумкин - Offside.uz – Offside'да бўлинг, офсайдда қолманг!\nЎзбекистон футбол федерацияси президенти Умид Аҳмаджонов бугун федерация биносида Япониянинг CBC Group компаниясиниг Халқаро ишлар бўйича президенти Аран Олснер билан учрашув ўтказди.\nCBC Group компанияси турли ичимлик ва сут маҳсулотлари ишлаб чиқаришга ихтисослашган бўлиб, бутун дунёда ўз филиалларига эга.\nЎзбекистон футбол федерацияси президенти Умид Аҳмаджонов Аран Олснер билан учрашув чоғида ҳомийлик қилиш, маркетинг ва бошқа масалалар юзасидан фикр алмашди. Ўз ўрнида Аран Олснер CBC Group компанияси формати ўзгарган ва янгидан ташкил қилинаётган Ўзбекистон Суперлигаси учрашувларида титул ҳомий бўлишга қизиқиш билдираётганини маълум қилди.\nБу борадаги музокаралар давом этмоқда.\n17/01, 14:24 0


Нурсултон Назарбоев этагини “липпа”га қистирмоқчи эмас\nЎтган ҳафтада Қозоғистон президенти Нурсултон Назарбоев кутилмаганда Ғарб билан муносабатларда муайян чегара бўлиши керак, деган мазмунда баёнот берди.\nҚозоғистон қўшнилари – Россия, Хитой, Марказий Осиё мамлакатлари билан бир қаторда Ғарбнинг етакчи давлатлари билан мулоқотларда ҳам тарози палласи мувозанатини ушлаб тура олаётгани билан мақтовга сазовор. Мамлакат иқтисодиёти шиддат билан ривожланаётгани ҳам кўп жиҳатдан айни шу ўйланган сиёсат натижаси сифатида қаралади.\nҚозоғистоннинг ҳали деярли очилмаган ер ости бойликлари бу мамлакатнинг нефть конларини ўзлаштириш учун сармоя ётқизишга иштиёқ билдираётган ёҳуд ҳеч бўлмаса, ўша нефтни импорт қилишга интилаётган давлатлар сафини кенгайтирмоқда.\nН.Назарбоевга қолса, Қозоғистоннинг халқаро миқёсдаги обрўси нефть етказиб беришгагина боғлиқ бўлиб қолмасин. Катта-кичик қўшнилари билан яхши муносабатларни сақлаб қолишга интилишдан ташқари Қозоғистон Ғарбнинг мамлакат иқтисодиётига киритаётган миллиардлаб доллар сармояларидан ҳам умид уза олмайди.\nШу маънода Н.Назарбоевнинг жума куни баёноти кутилмаган бўлди, дейиш мумкин.\n“Маслаҳат бергувчилар ошиб-тошиб ётибди. Қандай яшашимиз, қандай ишлашимиз кераклиги тўғрисида у ёқдан ҳам, бу ёқдан ҳам, Ғарбдан, океан ортидан маслаҳат бериб туришибди. Энг муҳими – халқимизнинг ва Қозоғистоннинг манфаати. Қолган ҳамма нарса ўз йўлига”, - деди Н.Назарбоев.\nУ фикрини давом эттириб: “Бўлди, етар, Қозоғистонни камситиш, унга ёрдам бериш керак, ўргатиш керак, дейиш етар, нима қилишни ўзимиз биламиз. Этагимизни липпага қистирволиб, бировларнинг ортидан маслаҳат сўраб югурмаслигимиз керак”, - деди ва бу ўринда Ғарбни назарда тутаётганини яширмади.\nХўш, Н.Назарбоевнинг бу гапларини Қозоғистоннинг Ғарб билан муносабатларидаги кескин бурилиш, дейиш мумкинми?\n“Йўқ, унчалик эмас, - дейди Лондондаги Уруш ва тинчликни ёритиш институти ходими, Марказий Осиё бўйича мутахассис Жон МакЛауд. -Менимча, у бу гапларни ғарбликлар олдида ёки умумдавлат даражасида эмас, шунчаки бир хос издиҳомда айтди. У ўзининг “Отан” партияси ҳамда бу партияга қўшилиши кутилаётган Фуқаролар партияси аъзолари олдида гапирди”.\nШунинг учун ҳам, мутахассиснинг фикрича, Назарбоевнинг бу баёнотидан салмоқли бир хулоса чиқаришга ҳожат йўқ.\nЖон МакЛауднинг таъкидлашича, Қозоғистоннинг Россия ва Хитой билан алоқалари яхшилиги унинг Ғарб билан муносабатлари ёмонлашуви, дегани эмас. Остонанинг халқаро миқёсдаги обрўси ошиши Н.Назарбоев айнан Ғарбдан кутаётган нарсадир.\n“Қозоғистон яқин орада Европада хавфсизлик ва ҳамкорлик ташкилотига раислик қилишни кўзламоқда. Бундан мақсад ўзини халқаро миқёсда сиёсий жиҳатдан легитимлаб олишдир. Иқтисодий легитимлашувга эса эришиб бўлган. Мен унинг, яъни Қозоғистоннинг нефть соҳасида катта ўйинчига айланиб бўлганини назарда тутяпман”, - деди Ж.МакЛауд.\nҚозоғистон ЕХҲТнинг ҳар йили алмашиб турувчи раислигини 2009 йилда қабул қилиб олишни мўлжаллаяпти. Шу мақсадда мамлакат дипломатлари ташкилотга аъзо давлатларга сафар қилиб, уларнинг мазкур масаладаги кўмагига эришишга ҳаракат қилмоқда. Бу масала Н.Назарбоевнинг сентябрь ойида АҚШга қилган сафари кун тартибидан ҳам жой олган эди.\nН.Назарбоевнинг Ғарб билан муносабатларни бузмоқчи эмаслигига яна бир ишора 14 ноябрь куни пайдо бўлди. Шу куни у АҚШ элчихонасининг Остонадаги янги биноси очилишида қатнашиб, ўз чиқишида Қозоғистон – АҚШ алоқалари мустаҳкамланаверишини таъкидлади.


Ўзбекистон ва РФ ҳарбий-техник ҳамкорликни кенгайтиради » Новости Узбекистана сегодня: nuz.uz\nНовости Узбекистана → Ўзбекистон → Ўзбекистон ва РФ ҳарбий-техник ҳамкорликни кенгайтиради\n30-11-2016 09:52 0 715 Рейтинг1 Чоп этиш\nЎзбекистон ва РФ ҳарбий-техник ҳамкорликни кенгайтиради\nЎзбекистон ва РФ мудофаа вазирлари ҳарбий-техник ҳамкорликни ривожлантириш тўғрисидаги шартномани имзолади.\nЎзбекистон ва Россия мудофаа вазирлари Қобил Бердиев ҳамда Сергей Шойгу сешанба куни Москвада Ҳарбий-техник ҳамкорликни ривожлантириш тўғрисидаги шартнома ҳамда 2017 йилда мудофаа маҳкамалари ўртасида икки томонлама ҳамкорлик режасини имзолади. Бу ҳақда РФ Мудофаа вазирлиги сайтида хабар қилинди.\nҲужжатларда икки мамлакат мудофаа маҳкамалари ҳамкорлигини фаоллаштириш ва уларга амалий йўналиш бериш кўзда тутилган. Хусусан, ҳарбий хавфсизликни таъминлаш, қуролли кучларнинг жанговар салоҳиятини мустаҳкамлаш ва ҳарбий кадрлар тайёрлаш бўйича ҳамкорликдаги чора-тадбирлар белгиланган.\nҚобил Бердиев Сергей Шойгу билан музокараларда Россия Ўзбекистон учун асосий стратегик ҳамкор ҳисобланишини таъкидлаб ўтди.\nХабарда келтирилишича, Россия томони 2012 йилда тўхтатилган РФ ҳарбий таълим муассасаларида Ўзбекистон офицер ва курсантларини ўқитишни қайта йўлга қўйган.\n2017 йилда томонлар жорий йилга қараганда икки маротаба кўпроқ ҳамкорликдаги тадбирларни ўтказишни режалаштирмоқда.\nҲамкорлик доирасида Ўзбекистон қуролли кучларини 2020 йилга қадар модернизация қилиш ҳамда Россия қуроллари ва ҳарбий техникалари билан таъминлаш дастурини амалга ошириш белгиланган.


07 декабр 2021, Тошкент вақти: 20:21\nРоссияда коронавирусга қарши «Спутник V» вакцинасининг бир дозали версияси 80% самарадорликка эга экани иддао қилинди.\nБу ҳақда «Спутник V» вакцинасини тарғиб қилувчи Россия Тўғридан-тўғри инвестиция жамғармаси (РФПИ) маълум қилди.\nЖамғарма маълумотига кўра, бир дозали вакцинанинг самарадорлик даражаси 79,4% экани стандарт клиник текширувлар эмас, балки реал ҳаётдан олинган маълумотлар асосида аниқланган.\nТадқиқотнинг якуний босқичига оид дастлабки натижалари шу ойнинг охирида эълон қилиниши кутилмоқда. РФПИ дастлабки ва ўрта босқичдаги тадқиқотлар давомида вакцинанинг салбий таъсири кузатилмаганини билдирди.\nSputnik Light номи берилган вакцина «касалхонага ётишга олиб келадиган оғир ҳолатлар эҳтимолини сезиларли даражада озайтиради», дейилади РФПИ баёнотида.\nТадқиқотлар Россиянинг икки дозали «Спутник V» вакцинаси самарадорлиги 92% эканини кўрсатгани маълум қилинган.\nЎтган йилнинг август ойида президент Владимир Путин хавфсизлик синовлари якунланишидан олдин Россияда дунёдаги биринчи COVID-19 вакцинаси фойдаланиш учун маъқулланганини эълон қилгани учун дастлаб рус вакцинаси ҳақида шубҳа юзага келган эди.\nРФПИ глобал миқёсда 20 миллиондан ортиқ одам «Спутник V» вакцинасининг биринчи дозасини олганини маълум қилган. Россиянинг ўзида эса аҳолини эмланишга кўндириш қийин кечмоқда.\nКоронавирус инфекциясининг учинчи тўлқинидан хавотирлар ошмоқда. Россияликлар эса вакцина олишга ошиқмаяпти\nМамлакатда коронавирус юқтириш ҳолатлари хавотирли суръатларда ўсиб бораётган бўлишига қарамасдан, россияликларнинг атиги 8 фоизи вакцинанинг биринчи дозасини олган.\nРФПИ директори Кирилл Дмитриев Bloomberg нашрига телефон орқали берган интервьюсида икки дозали «Спутник V» Россияда асосий вакцина бўлиб қолишини айтди.\nДмитриевнинг сўзларига кўра, енгил версия «асосан ковид ҳолатлари сезиларли даражада ошиб бораётган мамлакатлар учун мўлжалланган».\n«Sputnik Light келгуси ҳафтадан бошлаб бир неча мамлакатда рўйхатдан ўтишини кутмоқдамиз», - деди у. Дмитриев РФПИ Россия тартиб-қоидаларига риоя қилаётганини қўшимча қилди.\nВакцина ҳақида ўтказилган вебинарда Дмитриев енгил версия икки дозали асосий вакцина билан бир хил бўлганлиги сабабли «июнга қадар “Спутник V” рўйхатдан ўтказган кўплаб мамлакатда Sputnik Light ҳам расман маъқулланишига ишонамиз», деди.\nУнинг сўзларига кўра, қўшимча клиник текширувлар ўтказилганидан кейин, Sputnik Light вируснинг мутацияларидан ҳимоя қилишда бошқа COVID-19 вакциналарига қўшимча ўлароқ ишлатилиши мумкин бўлади.


Самарқандда 22 январдан "метан заправка"ларда газ сотилиши яна чекланади - zarnews.uz\nАввал хабар берганимиздек, Самарқанд вилоят Матбуот уйида “Hududgaz Samarqand” газ таъминоти филиали мутасаддилари иштирокида матбуот анжумани бўлиб ўтди.\nУнда “Hududgaz Samarqand” газ таъминоти филиали мутасаддилари томонидан 2020 йил давомида аҳоли истеъмолчилари ҳамда улгуржи истеъмолчиларга 1 639 094,2 метр куб табиий газ, 61 514,65 тонна суюлтирилган газ истеъмолчиларига етказиб берилган.\n– Ҳавонинг кескин совиб кетиши натижасида бир мунча муаммолар келиб чиқди, – дейди “Hududgaz Samarqand” газ таъминоти филиали директори Олим Исоқулов. – Бу муаммолар жойига бориб ўрганилди ва ижобий ҳал этилди. Табиий газ етиб бориши қийин бўлган манзилларга газ бориши учун жадвал асосида газ қуйиш шохобчаларини вақтинча тўхтатишга ҳам мажбур бўлдик. Эртага, 22 январдан яна ҳаво ҳароратининг кескин совиши кутилмоқда. Шуни инобатга олиб, автомобилларга газ қуйиш шохобчаларида газ сотилиши яна қатъий жадвал асосида ташкил этилади.\nТаъкидланишича, аҳолига газ етказиш тизимини янада яхшилаш мақсадида ақлли газ ҳисоблагичлар бепул ўрнатилмоқда. Хусусан, Самарқанд вилояти бўйича 2021 йилнинг 20 январь ҳолатига 18 616 дона ақлли газ ҳисоблагич аҳоли хонадонларига ўрнатилди, 15 422 дона газ ҳисоблагич кўрсаткичлари онлайн биллинг дастурига уланди. Шу йилнинг январь-июль ойларида 192 487 дона газ ҳисоблагич ўрнатиш режалаштирилди. Бунинг учун айни пайтда 97 та пайвандчи бригада ишламоқда.\nЯнги электрон ҳисоблагич ҳозирча табиий газ истеъмоли ва қарздорлик даражаси юқори бўлган Самарқанд ва Каттақўрғон шаҳридаги аҳоли хонадонларига ўрнатилмоқда. Бу жараён ушбу ҳудудларда шу йил 1 мартгача якунланади.\nТеглар: метан газ газ қуйиш шохобчаси\nГаз қуйиш шохобчасида юз берган портлаш тафсилотлари маълум бўлди


"Мухлисдан савол". Диёр Имомхўжаев - Камчилиги, "Футбол шарҳи", футзал, Суперлига қисқариши, "Сурхон" ва тотализатор ҳақида (2-қисм) / CHAMPIONAT.asia\n10:44Бензема жорий мавсум Ла Лигада 18 очко тўплади. Топ-5 лигаларида фақатгина Салаҳда кўпроқ 0 10:20"Челси" ва "Бавария" Кьезага қизиқмоқда 1 10:09Биласизми? "Сўғдиёна" чемпиондан камроқ мағлубиятга учради 26 09:54Суперлига-2021. Юсупов ва Нестеров тенгсиз 2 09:50Модрич ёзда Манчестер шаҳри жамоасига ўтишни ўйлаб кўради 4 09:40Аброр Пирриев: "Агар Неймар АГМКда ўйнаганида..." 3 09:15Варди АПЛда Райтнинг рекордини такрорлади 2 08:55Месси ассистлар бўйича 6-маротаба хет-трикка эришди 19 08:45Бензема тарихий рекорд қайд этди 5 08:30Чилуэлл қанча муддатга сафдан чиққани маълум 3 08:15ЛаЛига. "Реал Мадрид" - "Севилья" 2:1 0 08:10Тухель МЮ билан дуранг ҳақида: "Афсуски, биз иккита гол урдик" 16 08:05ЛаЛига. "Кадис" - "Атлетико Мадрид" 1:4 0 08:00А Серия. "Наполи" - "Лацио" 4:0 0 07:55Бугун “Олтин тўп-2021” тақдирлаш маросими бўлиб ўтади 58\n"Мухлисдан савол". Диёр Имомхўжаев - Камчилиги, "Футбол шарҳи", футзал, Суперлига қисқариши, "Сурхон" ва тотализатор ҳақида (2-қисм)\n25 июн 2020 17:57\nТеглар : ПФЛ Диёр ИмомхўжаевМухлисдан саволCoca Cola Суперлигаси\nДиёр Имомхўжаев яқиндагина ПФЛ бош директори вазифасини бажарувчи этиб тайинланганидан хабардорсиз.\nБир неча кун олдин сайтимизда "Мухлисдан савол" рукни орқали Диёр Имомхўжаевга савол йўлланг деб эълон бергандик. Ўқувчиларимиздан 100дан ортиқ саволлар келиб тушди. ПФЛ бош директорига ўзимиз танлаб олган энг сара 22та савол билан юзландик. Бироз олдин мана шу саволларнинг дастлабки 10тасига берилган жавобларни тақдим этгандик. Қуйида эса қолган 12та саволнинг жавобини ўқишингиз мумкин.\n"Мухлисдан савол". Диёр Имомхўжаев - Журналистика, вилоятлар лигаси, Даврон Шоқурбонов, Алишер Рустамов ва қорақалпоқ футболи ҳақида (1-қисм)\n11.Диёр Имомхўжаев ўзбек футболини бошқаришга ўз иқтидорини етарли деб ҳисоблайдими?! Мен негадир умуман ишонмаяпман.\nМенга бўлган бу каби ишончсизлик — қўшимча куч беради. Мен учун муҳими ўзимга бўлган ишонч. Шукрки, ўзимга ишонаман ва албатта қилган ишларим учун ҳар йил сўнгида очиқ ҳисобот бераман. Ҳисоботни ЎФА олдида эмас, жамоатчилик олдида бераман.\n12. Диёржон сизга тилагим, телевидение орқали чиққанда шевада эмас, адабий тилда гапиринг. Ҳар қалай ўзингиз ҳам биласиз ойнаи жаҳон бошқа, кўча бошқа.\nБу борада Сизнинг фикрингизни тўғри деб ҳисоблайман ва шевадаги гапларимни қоралайман. Бу менинг камчилигим, уни албатта тўғрилашим керак.\n13.Рақобатдош клубларни ташкил этиш ёки ривожлантириш учун нималар тўсқинлик қилмоқда?\nБоқимандалик. Мен 2030 йил тезроқ келишини ва клублар тайёр ҳомийдан пул кутиб ўтиравермаслигини истардим. Рақобат бозор иқтисодиёти механизмларида акс этади, бизда эса уч хил клубга уч хил смета тасдиқлангандаёқ рақобат дарз кетади, пулига қараб кимнинг муваффақияти яқинроқ эканини ҳис қила олишимиз мумкин.\n14. 2021 йилги Суперлигада ПФЛ ёки сиз учун қандай энг муҳим ўзгариш бўлади?\n2021 йилги мавсумдан кейин Суперлигани бирйўла тўрт клуб тарк этиб, Про лигадан икки клуб элитага чиқишини режалаштиряпмиз. Тўртта клубда тушиб кетиш хавфининг борлигиёқ Суперлига клублари учун янги чақириқ ва мухлислар учун ажойиб рақобат тақдим этади. Биз ҳар бирида 12 тадан жамоаси бор бўлган ва куч жиҳатдан бир-бирига жуда яқин Суперлига ҳамда Про лигага эга бўлиш йўлида ишлаймиз. Шунингдек, Про лига учрашувлари ҳам жонли намойиш этилиши режасини ишлаб чиқамиз.\n15. Таклиф ПФЛ директори сифатида ўзбек клубларининг ОФК кубогида ҳам қатнашишини таъминласангиз.\nБуни биз таъминлай олмаймиз, аммо ўзимизга боғлиқ ҳамма томонларини ишга солиб, шунга эришишга ҳаракат қиламиз, бундан манфаатдормиз. Боиси, ОФК кубоги ғолиби 1,5 миллион долларга эга чиқиши мумкин. Бу кўплаб клубларимизнинг бир йиллик сметасига тенг. Нега энди уни мунтазам ютиб туришга ҳаракат қилмаслигимиз керак?\n16. Директор сифатида ўз атрофингизда ўзингиз ўйлаган жамоа йиға олдингизми?\nМен билан бирга меҳнат қилаётган йигитларга ишонаман. Бирга ишлаш режамда бўлмаганларидан воз кечдик, яна 3-4 кишига мавсум якунигача имконият берганмиз. Унгача ўзим шу ерда бўлсам, бизга тегаётган фойдаларидан келиб чиқиб, 2021 йил учун навбатдаги қарорларни қабул қиламиз.\n17. Кейинги йилдан букмекер конторалари биздан қонуний иш бошлашади. Бу футболимизга қанчалик ижобий ва салбий таъсир қилади?\nМолиявий томондан ютамиз. Қолаверса, юз минглаб ҳамюртларимиз тотал ўйнаши сир эмас. Мадомики шундай экан, нега уларнинг фаолиятларини қонунийлаштириб бермаслик керак? Тикилаётган пулларнинг ички бозорда айланиши ҳам иқтисодга фойда, ҳам расман иш бошлайдиган компаниялар давлатга солиқ тўлайди, ҳам одамларимиз қонун билан тақиқланган ишни қилмайди, улар назоратда турган масала юзасидан ўйин ўйнайди. Бироқ унутмаслик керакки, тотализаторга пул тикиш аҳмоқгарчиликдан бошқа нарса эмас, бунинг охири яхшилик билан тугамайди. Энди бунисини ҳар бир инсон онгли равишда тушуниши керак, токи боши деворга бориб урилмасин.\n18. Жаҳонгир Усмонов давридаги футзал қачон қайтади?\nУ футзал қайтмайди, чунки ўтмишнинг ўзи қайтмайди. Аммо биз футзални ё алоҳида ташкилот сифатида чиқариб юбориш ёки уни Сиз айтган даврдагидан ҳам яхшилаш устида ишлаймиз. Футзалга янгилик олиб кириш учун режаларимиз бор.\n19. Бизнинг клублар ҳам қачондир ўзининг анъанавий ранггига эга бўлармикин?\nЯхши савол, аммо бу саволга аслида клублар жавоб бериши керак. Мен битта ташкилот тепасига раҳбар бўлиб келдим ва ишни ПФЛ логотипини ўзгартиришдан бошламадим. Бу борадаги анъаналарни сақлаб қолишимиз керак. Анъанасига ва қарашларига эга бўлмаган клубларга эса албатта ёрдам берамиз.\n20. "Футбол шарҳи" кўрсатувини тиклашнинг иложи борми?\nИложи йўқ. Чунки муаллифи бутунлай бошқа ташкилотда фаолият олиб боради. Қолаверса, ўтаётган йиллар ва орттирилган тажрибалар билан эски ишларни такрорлаб бўлмайди. Тикласангиз ҳам, одамлар барибир эски сонларини соғинаверади.\n21. "Сурхон" клуби Тошкентда яшаб фақат ўйиннни ўтказиш учун Термизга боришига қандай қарайсиз?\nЯхши эмас, биз бу борада бир неча бор фикр билдирдик. Клуб футболчилари ёмон бўлса ҳам ўша ҳудуддаги стадионда машғулот олиб борса, демак ўша стадион ҳам яхшиланади, атрофи гўзаллашади, табиий равишда футбол мактаблари вужудга келади ва охир-оқибат бундан сурхондарёликларнинг ўзлари ютади, уларнинг фарзандларида “Сурхон” футбол мактаби ёки академияси орқали порлаш имконияти вужудга келади. Агар футболчилар фақат Тошкентдан қатнайверса, улар маошини олади, яхши яшайди, Термизда эса ҳеч нарса бунёд бўлмайди.\n22. Лига Кубогида қўшни давлат клублари иштирок этиши кўзда тутилганди. Карантин сабаб бекор бўлди. Кейинги йилларда бу мусобақани ўтказиш режада борми?\nАлбатта. Бу турнирни ўтказиш учун бор кучимизни ишга соламиз.\n"Мухлисдан савол" рукнининг навбатдаги меҳмони ким бўлишини истайсиз? Футболчи, журналист ёки раҳбар фарқи йўқ. Фикр қолдириш бўлимида ёзинг. Энг кўп сўралган инсонлар билан боғланамиз ва агар рози бўлса албатта унга саволларни йўллайсиз.\nБиласизми? "Сўғдиёна" чемпиондан камроқ мағлубиятга учради 26\nСуперлига-2021. Юсупов ва Нестеров тенгсиз 2\nЛига 1. "Сент-Этьен" - "ПСЖ" 1:3 1\n"Қайрат" "Шахтёр"ни пенальтилар сериясида мағлуб этиб, ўнинчи бор Қозоғистон кубогини қўлга киритди 1\nЭшитдик-да! "Сўғдиёна" ярим ҳимоячиси "Навбаҳор"га ўтмоқда 37\nЭртага клублар ўртасидаги ЖЧга қуръа ташланади 4\n"Кичкина камера". Олмалиқдаги "кумуш ўйин"нинг драматик якуни 30\nАПЛ. "Челси" ўз майдонида "Манчестер Юнайтед" билан дуранг ўйнади


Ўзбекистон Ўзбек Халқиникидир жаноб Каримов! « Ўзбекистон Халқ Ҳаракати\nЎзбекистон Ўзбек Халқиникидир жаноб Каримов!\nБу юрт, бу тупроқ, бу гўша Ўзбек Халқиникидир. Ундаги табиий бойликлар ҳам Халқникидир. Бу неъматлар қачонки Халқдан ортса ва сизга илинса ана шунда олишга хақлисиз, Каримов. Халқ хаққини ейишингиз билан ҳалол ҳаромнинг фарқига бормаслигингиз очиқ кўриниб келган шу вақтгача.\nЎзбекистон бизники ва сиздан кейин ҳам қанча Диктаторлар келмасин у бизники бўлиб қолаверади. Ҳеч қаерда Ўзбекистон Ислом Каримовники дейилмайди, Ўзбекистон Ўзбек Халқиники дейилади.\nЎзбекистонга қанча ўзгартириш киритманг, қанча тус ва ранг берманг, қанча хужайин бўлманг барибир унга эга чиқолмайсиз. Канча одамни қамаманг, қанчасини бошини олманг, барибир Ўзбекистон Ўзбек Халқиники бўлиб қолаверади.\nЎзбек Халқи хар қандай шароитга мослаша оладиган, йўл топа биладиган Халқдир. Ўзбекистонда эса сиз нима каромат курсатишингиздан қатъий назар, Ўзбек Халқи Ўзбекистонни ўзига мослаштираверади.\nШу вақтгача Халқ яшади ва бундан сўнг ҳам яшайди. Сиз балки Халқ мулкига эга чиқарсиз, балки бор будини тортиб оларсиз аммо барибир бутун Ўзбекистонни тортиб ололмайсиз, шахсий мулк қила олмайсиз, улар Халқ номида абадий қолаверади.\nСиз вақтинча бир таёқсиз, бир кун эса синиб адо бўласиз, Халқ эса мана ман деган таёқларни сабри билан синдирган, сизни ҳам синдиради бу авом Халқ.\nСиз маданиятимизни бузарсиз, эътиқодимизни бузарсиз бирок ўзбеклигимизча коламиз, бизда ҳар замонда сиздек “даҳолар”нинг сиёсатига иммунитетимиз бўлган ва бундан кейин ҳам бўлади. Бу шундай иммунитетки ўз Ўзбеклигимизми ҳамон сақлаб келмоқдамиз, мана бизнинг бардошимиз, мана бизнинг миллий иммунитетимиз.\nСиз аслида таёқ эмас, кетмон бўлишингиз керак. Оқаётган ариқ сувини керакли йўналишда очишни мақсад қилишингиз мана фойдали иш сизга, аммо таёқ бўлиб уришингиз бизни этимизнигина қотиради. Натижада ўша сиз йўл очмаган ариқ бир кун тошиб сизни ҳам ўзи билан оқизиб кетади.\nЎзбекистон Ўзбек Халқиникидир, сиз эса бир вақтинчалик чақирилмаган, хурмати битган бир мехмонсиз. Ҳар кандай мехмон учун уч кунлик иззат биз учун вожиб гарчи у чақирилмаган бўлсада. Мана энди Ўзбек Халқи 23 йил сизни мехмон тутганига тан беришингиздан бошқа иложингиз йўқ. Мана шунинг учун ҳам дунё диктаторлари бизнинг Ўзбекистонимизда азалий меҳмон бўлишни орзу қилишади, чунки бизда меҳмон ҳурмати ва ота хаққи ўзаро тенглаштирилади.\nЎзбекистон учун қанча чақирилмаган меҳмон келмасин, қанча иззат топмасин, бу диёрда, бу гўшада барибир мезбон бўла олмайди чунки Ўзбекистон Ўзбек Халқиникидир.\n“Адолатга бир кадам” гуруҳи


Тошкентда 3 ёшли эгизаклар коронавирусдан соғайди | Qalampir.uz\nТошкентда 3 ёшли эгизаклар коронавирусдан соғайди\nЖамият\t18 Май 16:49 4018\nТошкент шаҳрида 18 нафар бемор коронавирусдан буткул соғайди. Улар орасида 3 ёшли эгизак бор. Бу ҳақда бугун,18 май куни Соғлиқни сақлаш вазирлиги хабар берди.\n"Бугун пойтахтдаги Эпидемиология, микробиология ва юқумли касалликлар илмий-текшириш институти клиникасида 18 нафар бемор бутунлай соғайиб, реабилитацияга кузатилди", дейилади хабарда.\nТаъкидланишича, соғайганларнинг 10 нафари эркак, 8 нафари аёллардир. Уларнинг 15 нафари чет элдан келган ва карантинга олинган. Коронавирус аниқлангач, клиникага ётқизилган. Қолган 3 нафари эса коронавирус инфекциясига чалинганлар билан мулоқот орқали касалликни юқтириб олган. Ҳудудлар кесимида оладиган бўлсак, 6 нафари Самарқанд вилоятидан, 3 нафардан Тошкент ва Қашқадарё вилоятларидан, 1 нафардан Тошкент шаҳри ва Фарғона, Хоразм вилоятларидан, 3 нафари эса Тожикистон Республикасидан. Беморлар орасида энг ёши каттаси 66 ёшда бўлса, энг ёши кичиги 3 ёшли эгизаклардир.\nМаълумот учун, Тошкент шаҳрида шу пайтга қадар 733 нафар бемор соғайган бўлса, эндиликда улар 751 нафарга етди. Айни пайтга қадар мамлакат бўйлаб коронавирус инфекциясидан бутунлай соғайганлар сони 2293 нафарни ташкил қилмоқда.\nЭслатиб ўтамиз, Ўзбекистонда коронавирусни юқтириб олиш билан боғлиқ илк ҳолат жорий йилнинг 15 март куни қайд этилган эди. Ҳозиргача коронавирус юқтирганлар сони 2779 нафарга етди. Бугунгача беморларнинг 13 нафари вафот этган.\n25 Май 16:12 34327\n25 Май 23:18 31801\n26 Май 14:40 23917\n26 Май 09:01 20301\n25 Май 11:09 19809


JOYDA мобил платформаси 1 ёшда!\nАсосий/Сўнгги янгиликлар/JOYDA мобил платформаси 1 ёшда!\nНашр қилинган сана: 07.05.2021 18:22\nЎзбекистонда онлайн кредит хизматлар ва маркетплейсни ўз ичига олган биринчи инновацион платформа ишга туширилганига бир йил тўлди. Шу муносабат билан платформа мижозлари учун янги хизматлар таништирилди. 2020-2025 йилларга мўлжалланган Ўзбекистон Республикасининг банк тизимини ислоҳ қилиш стратегиясига мувофиқ, Ўзсаноатқурилишбанк томонидан ўтган йилнинг май ойида JOYDA мобил иловаси ишга туширилган эди. Платформада анъанавий чакана банк маҳсулотлари ва хизматлари билан бир қаторда кичик ва хусусий бизнес субъектларининг товарларини сотишга мўлжалланган электрон савдо майдончаси ҳам яратилди. Бугунги кунга келиб платформа ўз атрофида савдо ва хизмат кўрсатиш корхоналари, суғурта компаниялари, тўлов интеграторлари ҳамда етказиб берувчиларни онлайн савдо йўлида бирлаштирган. У ерга жалб қилинган биргина савдо-сервис корхоналари ва ишлаб чиқарувчилар сони юзтага етказилиб, улар томонидан 20 мингта маҳсулот жойлаштирилди, умумий қиймати 12,8 млрд. сўмлик товарлар харидорларга етказиб берилди.\nХусусан, “Inmart savdo markazi” корхонаси томонидан JOYDA платформаси орқали ўтган қисқа даврда 1408 та товар, шу жумладан, 266 та электр скутер, 164 та кир ювиш машинаси, 293 та музлатгич, 219 та телевизор, 95 та кондиционер каби маҳсулотлар сотилди.\nҲозирги кунда платформадан фойдаланувчилар сони 340 минг кишига етди. Шундан пластик картага ўтказмалар 551 млрд. сўмни ташкил этди, 498,4 млрд. сўмлик онлайн кредитлар расмийлаштирилди, 88,7 млрд. сўмлик 1 438 та, шу жумладан, бахтсиз ҳодиса ва “COVID19”дан суғурталовчи полиси билан 3,2 млрд. сўмлик 94 та омонат ҳисобварағи очилди, 5 080 та карта муомалага чиқарилиб, эгаларига етказиб берилди. Илованинг фаолият бошлаганига бир йил тўлиши муносабати билан, шунингдек жамоатчилик ўртасида унга нисбатан қизиқиш ортиб бораётгани инобатга олиниб, JOYDA жамоаси мижозлар учун хизматлар борасида янада кенг имкониятлар яратилганлигини маълум қилади. Улардан бири Ўзсаноатқурилишбанк филиаллари, Банк хизматлари марказлари ҳамда йирик корпоратив мижозлар ҳудудларида тач скрин терминалларининг ишга туширилганлигидир. Мазкур қурилмалар аҳолига банк хизматларидан муассаса ходимлари иштирокисиз фойдаланиш имконини беради. Смартфонга эга бўлмаган мижозларга эса JOYDA платформасининг барча қулайликларини тақдим этади. Жумладан, мижозлар мазкур қурилмалар ёрдамида пластик картага буюртма бериши, кредит ва омонатларини расмийлаштириши, маҳсулотларни муддатли тўлов асосида харид қилиши, валюта алмаштириши, пул ўтказмалари, жарима ёки кредит учун тўловлар сингари кўплаб амалиётларни амалга ошириши мумкин бўлади. JOYDA иловаси билан боғлиқ яна бир янгилик – бу унинг веб талқини ишга туширилганидадир. Эндиликда мижозлар компьютер қурилмалари орқали ҳам JOYDA имкониятларидан фойдалана олишади. Жорий йилда JOYDA инновацион платформасида яна қатор янги хизматлар ишга туширилиши режалаштирилган. Жумладан:\n– 15 майдан овердрафт кредити хизмати;\n– 30 майдан JOYDA ёрдамида банк хизматларига навбатга туриш хизмати;\n– июнь ойидан бошлаб Ўзсаноатқурилишбанкнинг янги халқаро карталарини JOYDA орқали бошқариш ҳамда хорижий банк карталарига пул ўтказмаларини амалга ошириш;\n– июль ойидан онлайн автокредит хизмати;\n– августдан мижоз банкка келмай туриб ўз-ўзини идентификация қилиш тизими амалиётга тадбиқ этилади.\nБир сўз билан айтганда, Ўзсаноатқурилишбанк Ўзбекистондаги етакчи банкларидан бири сифатида инновацион банк хизматларини жорий қилиб, аҳоли ва тадбиркорлар узоғини яқин, оғирини енгил қилишда давом этади. Банк Ахборот хизмати


Ибратли ҳужжатлар - Hidoyat.uz\nАсосий саҳифа Мақолалар Ибратли ҳужжатлар\nЧоп этилди Mart 9, 2019 Ибратли ҳужжатларda fikr bildirishni o'chirish\nДинимизга, азалий урф-одатларимизга, маънавият ва анъаналаримизга зид бўлган майхўрликнинг Мовароуннаҳр заминига кириб, авж олишидан ҳукмдорлару миллатнинг кўзи очиқ зиёлилари ва маърифатпарварлари қаттиқ изтиробга тушишган, бу иллатни кескин қоралашган.\nАтоқли ўзбек давлат арбоби ва шоири Заҳириддин Муҳаммад Бобурнинг 1525 йили имзолаган фармонидан:\n«Башар нафси ёмонликка мойил этишдан узоқ эмас. Қуръонда дейилган: «Мен нафсимни оқламайман. Чунки нафс, агар Парвардигорнинг Ўзи раҳм қилмаса, албатта барча ёмонликларга буюргувчидир». «Бу Аллоҳнинг фазлу марҳамати бўлиб, уни Ўзи хоҳлаган кишиларга ато этур. Аллоҳ улуғ фазлу марҳамат соҳибидир». Бу сўзларни ифодалашдан ва бу гапларни баён қилишдан ғараз шуки, инсонлик тақозоси, подшоҳлар расм-русми, подшоҳлик лавозими, мансабдорлар одати бўйича шоҳдан тортиб сипоҳийгача гўзал ёшлик кунларида шариат ман қилган баъзи нарсаларга ва айрим ўйин-кулгуларга ружу қилинарди. Бир қанча вақтдан кейин пушаймонлик кунлари келиб, улар битта-битта тарк қилинар ва чин тавба билан уларга қайтиш эшиги ёпилар эди. Аммо мақсад ва матлабларнинг муҳими ва буюги бўлган ичкиликдан қайтиш тавбаси «ҳар иш ўз вақтига боғлиқ» пардаси остида беркиниб, юзини кўрсатмас эди, токи бу яхши соатда зўр ғайрат билан уруш эҳромини боғлаб, шавкатли Ислом аскарлари ёрдамида кофирларга қарши жангга киришганимизда ғайб Илҳомчиси ва ҳақиқат Жарчисидан «Иймон келтирганларга вақт келмадимики, қалбларини Аллоҳнинг зикри ила юмшатсалар» мазмуни эшитилиб, гуноҳ ва саркашлик асбобини илдизидан қўпориб ташлаб, тавба эшикларини тўлиқ жиддият билан қоқдик. Тавфиқ йўлловчиси «Кимки астойдил эшик қоқса, киради», мазмунига мувофиқ иқбол эшигини очди ва бу урушни нафсга қаршилик кўрсатишдан иборат бўлган зўр уруш билан бошлашни буюрди. Алқисса, «Эй Роббим, нафсларимизга зулм қилдик»ни ихлос тилига келтириб, «Сенинг олдингда тавба қилдим ва мен мусулмонларнинг биринчисиман», деган гапни дил лавҳига нақш қилдик. Кўнгил хазинасида махфий қолган ичкиликдан қайтиш тавбаси истагини юзага чиқардик…». (тарихдан маълумки, Бобур Мирзо ҳазратларининг асосий ғалабалари айни шу майни қатағон қилган фармондан сўнг қўлга киритилган. Яна тарихдан маълумки, темурий подшоҳлардан Ҳусайн Бойқаро бошқарган мамлакатни айни шу ичкилик барбод қилган, унинг ўзи мастлигида суюмли ва умидли набираси Мўмин Мирзо қатлига фармон берган).\nХуросон ҳоқони Шоҳруҳ Мирзонинг 1440-1441 йилларда шароб тўкишга отлангани ҳақида:\n«Онҳазрат (яъни Амир Темурнинг ўғли Шоҳруҳ Мирзо) саккиз юзинчи ҳижрий йили Хуросон мамлакати салтанати тахтига тайин қилинди. Салтанат ҳаракатида бўлган гўдаклик чоғларидан то жаҳон халифалик тахтига чиқиб қарор топгани шу замонгача унинг олий истакка интилувчи ҳимматининг кўзда тутган мақсади ҳамиша ҳақ динни мустаҳкамлаш, пайғамбарлар саййиди Муҳаммад алайҳиссалом шариатини кучайтириш бўлиб келди ҳамда илоҳий фармонни ижро этишда, айниқса ман этилган ва номуносиб ишларни йўқотиш ва жиловлаб олишда ғоятда жидду жаҳд кўрстатди.\nШу ҳолда муҳтасиблик олий мансабига мансуб бўлган шариф кишилар ифтихори Саййид Муртазо Саҳҳоф ва воизлар раҳбари мавлоно Абдужалил ал-Қоинийлар арзга етказдилар:\n«Онҳазратнинг адолати кўмагида бутун мамлакатда мастликни мушкин хатлик оҳукўз Хитой гўзаллари кўзидан бошқа ерда кўриш душвор ва хуморликни ёрнинг шаҳло кўзидан бошқа ерда учратиш мумкин эмас бир пайтда шаҳзодалар Мирзо Муҳаммад Жўкай ва Мирзо Алоуд-Давлаларнинг хумхоналари (шаробга) тўла, уни тўкиб ташлаш уёқда турсин, у ерга етиб боришнинг ўзи ҳам беҳуда хаёлдан иборат эди. Ҳазрат Ҳоқони саъид ўз шариф вужуди билан шароб тўкишга отланди, давлат оёғини саодат узангисига қўйиб отга минди ва Дарвозайи Хушдан ташқари чиқиб, Сепалак тарафига, хумхоналар ўрнашган жойга жўнади. Бадахшон лаълию руммоний ёқутнинг рашкини келтирувчи соф шароблар билан тўлатилган хумларни ҳеч ачинишсиз тупроққа тўкдилар. Шариат юқори қўйилганидан мамлакат янгидан равнақ олди ва салтанат бу ғамхўрлик шарофати билан ўзга бир тароват топди» (Абдураззоқ Самарқандийнинг «Матлаи саъдайн ва мажмаи баҳрайн» асаридан).\nМиллатпарвар зиёлилардан Вадуд Маҳмуднинг (1898-1976) «Туркистон» газетининг 1923 йил 24 декабрдаги «Туркистонда майхўрлик» мақоласи:\nБўза, май, умуман кайф берадурғон ичкиликларнинг зарарли бўлиши тўғрисида сўзлаб ўлтириш ортиқчадир. Унинг қандайин заҳри беомон экани илман собитдир. Яқинда бутун Русия олимларининг Масковда бўлуб ўткан қурултойи ақлсизлик – жинниликнинг ичкиликка жуда яқин алоқада эканини исбот этди.\nБу нарса Туркистоннинг бутун шаҳар ва қишлоқларига ёйилғон. Ҳатто баъзи зиёлилар ва хотинларига ҳуррият тарафдори бўлғон кимсалар ўз оилалари билан ҳам «расман» ичишмакка бошлағонлар.\nКўп кишилар бунинг кўп ичилишини билимсизликдан, зарарини тушунмаганликдан келадир, дейдирлар. Лекин бу тўғри эмас. Дўхтурлар ҳам тамаки ва «алкагул»нинг зарарини жуда яхши билатуриб, ўзларини шундан торта олмайдурлар. Бу, тўғриси, тарбиясизликдан келғондир. Бундай кишилар ўзларини идора эта олмайдурғон зотлардир. Бунга ўргангандан кейин қутулиш қийин.\n«Туркистон» газетининг ўтган сонларидан бирида Туркистон Халқ комиссарлар шўросининг кўкнори экишни ман қилиб чиқарғон қарори ёзилди. Биз муни кўриб халқни заҳарлайдурғон моддалардан бирини камайтириш ва битириш йўлиға киришилғонини кўруб, жуда севиндик ва олқишладук. Бугун ичкилик тўғрисинда ҳам ўз товушимизни халқнинг ҳомийи ва мураббийи бўлғон юқори ҳукумат доиралариға эшиттирмакчимиз.\nИчкилик инқилобдан кейин бир неча вақтлар ман қилинғон бўлса ҳам, «иқтисодий сиёсат» билан яна эски ҳолиға қайтди. Самогун ва мусаллас пиширғувчилар билан кураш олиб борилғон бўлса ҳам, ул кўп вақт давом этмади. Шундан кейин яна ривож олиб кетди.\nМана шу курашни тўхтатмаслик керак. Юқори доираларимизнинг, айниқса, бўлис ва қишлоқ ташкилотларининг ва халқимизни маданий ҳаётга яқинлаштирмоқ дардида бўлғон ишчиларимизнинг шу масалаға жиддийроқ қарамоқларини ўтинамиз.\nЎн тўққизинчи асрнинг бошларида Англияда ичкиликка берилган одамни тавба қилдириш учун эгнига ифлос кийимлар кийдириб, бўйнига «ароқхўр» деб ёзилган ёрлиқ осиб, энг малол келадиган ишларни қилдиришган.\nЙигирманчи асрнинг ўттизинчи йилларида Мексика пойтахти Мехикода кўчада ётган мастни политсия машинасига олиб келиш «маросими»ни кинотасвирчи суратга олган. Агар маст киши биринчи марта қўлга тушган бўлса, филмни фақат унинг ўзига кўрсатишган. Иккинчи марта қўлга тушганида унинг қариндош-уруғ, таниш-билишларини тўплаб, уларга кўрсатилган. Агар учинчи марта яна маст ҳолда ушланса, қисқа бу филм пойтахт экранларида ҳаммага намойиш қилинган.\nБуюк Карл замонида (742-814) май ичиб биринчи марта қўлга тушган кишини одамлардан холи қилиб қамаб қўйишган, иккинчи мартасида халқ олдида шарманда қилиб жазолашган, учинчи марта шу айб билан ушланганлар қатл қилинган.\nҚадимги юнонларнинг қулдорлик давлати Спартада қул қилинган асирларга май ичириб маст қилишар, «бу мастларнинг аҳволи ёшларга сабоқ бўлсин», деган мақсадда ёшларга намойиш қилинар эди.\nҚадимги Ҳиндистонда май ичмаслик ҳамма табақалар учун мажбурий бўлган. Ичкилик ичгани фош қилинган кимсанинг оғзига кумуш, қўрғошин ёки мис эритиб қуйишар эди.\nАгар ҳиндистонлик браҳман (юқори табақадаги аслзода киши) маст бўлиб қолса, унга қайнаб турган шароб, қайноқ сув ёки сигир сийдигини то маст ўлгунича зўрлаб ичиришган. Браҳманнинг хотини ичкилик ичиб қўйса, хонадондан ҳайдаб юборилган, пешонасига шиша шаклидаги тамға босилган.\nБудда (милоддан аввалги 2-аср) ва Конфутсий (милоддан аввалги 5-аср) ҳам ичкилик ичишни қатъий ман этишган. Хитой императори Бу Ванг (милоддан олдинги 1200 йиллар) эса бадмастларни ўлимга ҳукм қилган. Ҳозирги пайтда Хитойда автомобилни кайф ҳолда бошқарганлар ҳам ўлим жазосига ҳукм этилади.\nРус подшоҳи Пётр Биринчи ичкилик ичган кишининг бўйнига «ичганлиги учун» деб ўйиб ёзилган оғир чўян «медал»ни осиб қўйишга буюрган.\n1874 йили Америка аёллари ичкиликбозликка ва бунинг ўчоғи бўлган қовоқхоналарга қарши исён кўтаришди. Аёллар қовоқхоналарни қамалга олиб, у ерга ҳеч кимни киргизишмади. Бочка-бочка шаробларни ариққа оқизишди. Қовоқхона эгаларини калтаклаб, бошқа фойдалироқ касб қилишни тавсия этишди. Минглаб ёш болалар майдонларга йиғилиб, ичкиликка норозилик билдиришган. Улар: «Оталар, оналар! Сизлардан ўтиниб сўраймиз: ичкиликка қарши астойдил курашинг! Бизни маст оталар, маст оналар калтаклашяпти», деб ёзилган плакатларни кўтариб олишган эди. Ичкиликка қарши аёллар ва болаларнинг норозилик исёни Глексборгадан бошланиб, кейинчалик бутун Америкага тарқалган эди.\nАгар бир бўлмаса…


Муддатли меҳнат шартномаси нима? — Hacked By ./Mr.xWanz403x\nHacked By ./Mr.xWanz403x Infinity Cyber Team\nBosh sahifa / Maqolalar / Муддатли меҳнат шартномаси нима?\nМуддатли меҳнат шартномаси нима?\nG'ayrat Bozorov 04.11.2016\tMaqolalar Fikr bildiring 8,721 Ko'rishlar\nМеҳнат қонунчилигига кўра, меҳнат шартномалари амалда бўлиши давом этишига қараб қуйидаги уч турга бўлинади:\nномуайян муддатга тузилган меҳнат шартномаси;\nбеш йилдан ортиқ бўлмаган муайян муддатга тузилган меҳнат шартномаси;\nмуайян ишни бажариш вақтига мўлжаллаб тузилган тузилган меҳнат шартномаси.\nМазкур тасниф Меҳнат кодексининг 75-моддасига асосланади.\nМеҳнат шартномаси амал қилиши давом этишига кўра, асосан икки турга бўлинади: муддатли ва муддатсиз турларга бўлинади. Муддатсиз меҳнат шартномалари номуайян муддатга тузилган меҳнат шартномалари деб аталиб, улар тузилган пайтдан бошлаб амал қилишни бошлайди. Бундай шартномаларда шартноманинг амал қилиш муддати кўрсатилмайди ва шартнома муддатининг тугаши билан уларни бекор қилиш мумкин эмас. Умумий қоидага кўра, иш берувчилар меҳнат шартномаларини номуайян муддатга тузишлари керак. Фақатгина қонун ҳужжатларида назарда тутилган асослар мавжуд бўлгандагина, муддатли меҳнат шартномаси тузилиши мумкин.\nМуддатли меҳнат шартномаси тузиш асослари қандай?\nМуддатли меҳнат шартномасини тузиш учун асослар Меҳнат кодексининг 76-моддасида белгиланган бўлиб, унга кўра, қуйидаги ҳолларда иш берувчи ходим билан муддатли меҳнат шартномаси тузиши мумкин:\n¨ бажарилажак ишнинг хусусияти, уни бажариш шартлари ёки ходимнинг манфаатларини ҳисобга олган тарзда, номуайян муддатга мўлжалланган меҳнат шартномаларини тузиш мумкин бўлмаган ҳолларда;\n¨ корхона раҳбари, унинг ўринбосарлари, бош бухгалтер билан, корхонада бош бухгалтер лавозими бўлмаган тақдирда эса, бош бухгалтер вазифасини бажарувчи ходим билан;\n¨ қонунда назарда тутилган бошқа ҳолларда тузилиши мумкин.\nЎзбекистон Республикаси Вазирлар Маҳкамасининг 1997 йил 11 мартдаги 133-сонли қарори билан тасдиқланган “Ёзма ҳолдаги меҳнат шартномаси (контракт) тузиш юзасидан тавсиялари”нинг И бўлимининг (“Умумий қисм”) иккинчи хатбошисида Муддатли меҳнат шартномаси меҳнат муносабатлари номуайян муддатга белгиланиши мумкин бўлмаган қуйидаги ҳолларда муддатли тузилиши мумкинлиги келтирилган:\n¨ бўлажак ишнинг хусусиятини;\n¨ уни бажариш шартларини;\n¨ ходимнинг манфаатларини ҳисобга олган ҳолда;\n¨ қонунда бевосита назарда тутилган ҳолларда тузилади.\nУшбу асосларнинг ҳар бирини мисоллар билан очиб беришга ҳаракат қиламан.\nБўлажак ишнинг хусусияти. Бундай ҳолларда ходим бажариши керак бўлган иш шундай хусусиятга эгаки, унинг бажарилиши натижасида иш берувчи ходимга бошқа иш топиб беролмайди. Бундай иш бир марталик ёки вақтинчалик хусусиятга эга бўлади. Масалан, корхона ўзининг интернет сайтини яратмоқчи. Бунда корхона тегишли ташкилотлар билан фуқаролик-ҳуқуқий шартнома тузиб, буюртма асосида сайт тайёрлатиши мумкин. Ёки сайт ярата оладиган малакали мутахассисни ходим сифатида ишга қабул қилиб, у билан фақат корхонанинг сайтини яратиш бўйича меҳнат шартномаси тузиб, уни корхона ходими қилиб олиши ҳам мумккин. Бундай ҳолларда меҳнат шартномаси унда белгиланган иш бажарилиб, топширилиши билан бекор қилинади. Чунки ходим бажарадиган иш вақтинчалик хусусиятга эга.\nИшни бажариш шартлари. Бунда иш доимий хусусиятга эга бўлса-да, уни бажаришнинг шартлари мазкур ходим билан номуайян муддатга меҳнат шартномаси тузишга тўсқинлик қилади. Масалан, иш жойи ва лавозими сақланиши кафолатига эга бўлган шахсларнинг (депутатлар, судьялар, ҳомиладорлик ва туғиш таътилидаги, бола парвариши бўйича таътилдаги аёллар)нинг ўрнига ишга қабул қилинадиган ходимлар билан номуайян муддатга меҳнат шартномаси тузишга ишни бажариш шартлари йўл қўймайди. Чунки мазкур иш ўрнида бошқа ходим доимий асосда ишлайди ва унинг иш жойи ва лавозими сақланиши керак. Шу боис ушбу ходимларнинг иш ўрнига қабул қилинган ходимлар билан муддатли меҳнат шартномалари тузилади.\nХодимнинг манфаатларини ҳисобга олган ҳолда. Мазкур асосга ходим манфаати юзасидан муддатли меҳнат шартномасини тузилганлигини асословчи ҳолатлар бўлганда тузилган муддатли меҳнат шартномаларини келтириш мумкин. Масалан, ходимнинг ўзи меҳнат шартномасини муайян муддатга тузишни талаб қилиши мумкин ва бу талаб (хоҳиш) аниқ ифодаланган ариза бўлиши керак. Умуман олганда, мазкур асос ўзининг аниқ ифодасига эга эмас. Шу боис вужудга келган вазиятга қараб, ходимнинг манфаатлари юзасидан муддатли меҳнат шартномаси тузилганлигини асослаш мумкин бўлган тақдирда тузилади.\nҚонунда бевосита назарда тутилган ҳолларда. Бунда бирор норматив-ҳуқуқий ҳужжатда муайян иш, касб, лавозимга ёки муайян иш берувчилар билан муддатли меҳнат шартномаси тузилиши кўрсатилган бўлади. Масалан,Маҳкамасининг 2015 йил 31 июлдаги 219-сонли қарори билан тасдиқланган “Хусусий тадбиркорлар томонидан ходимларни ёллаган ҳолда тадбиркорлик фаолиятини амалга ошириш тартиби тўғрисида Низом”нинг 9-бандига кўра, ЯТТ ва ходим ўртасида тузиладиган меҳнат шартномаси муддатли эканлиги ва унинг муддати хусусий тадбиркорни давлат рўйхатидан ўтказиш тўғрисидаги гувоҳноманинг амал қилиш муддатидан ошмаслиги кераклиги белгиланган.Демак, ЯТТлар тузадиган меҳнат шартномалари мазкур асос билан муддатли тузилиши мумкин экан.\nМуддатли меҳнат шартномаси тузишга юқоридаги каби қонуний асослар мавжуд бўлмаган ҳолда бундай шартномалар тузилиши қонунга зид ҳисобланади ва низо келиб чиққан тақдирда, низо ходимнинг фойдасига ҳал этилади.\nМуддатли меҳнат шартномаларида шартноманинг амал қилиш муддати қандай белгиланади?\nМуддатли меҳнат шартномаларида шартнома муддатини белгилашнинг 3 хил усули мавжуд бўлиб, уларнинг ҳар бири тегишлигига кўра муҳим ҳисобланади. Муддатли меҳнат шартномасида шартноманинг зарурий шарти сифатида нафақат ишниинг бошланиш муддати, балки ишнинг тугаш муддати ҳам ҳисобланади. Меҳнат кодекси 75-моддаси мазмунига кўра, ҳар қандай ҳолда ҳам муддатли меҳнат шартномаси 5 йилдан ортиқ муддатга тузилиши мумкин эмас. Акс ҳолда номуайян муддатга меҳнат шартномаси тузиш зарур.\nМуддатли меҳнат шартномасида шартноманинг амал қилишининг тугаши аниқ вақт билан белгилаб қўйилади. Масалан, “шартнома 2017 йил 29 августгача ама қилади” деган ёзув билан шартноманинг муддати белгиланади. Ёки “Мазкур меҳнат шартномаси тузилган пайтидан бошлаб 2 йил амал қилади” деган ёзув киритилади. Аммо бундай аниқ санани белгилаш учун асос бўлиши керак. Одатда бундай аниқ вақт билан шартнома муддатини белгилаш корхона раҳбари, бош бухгалтери билан тузилган меҳнат шартномаларида белгиланади. Ёки ходимнинг манфаати юзасидан тузилган меҳнат шартномаларида ҳам кўрсатилиши мумкин. Масалан, ходим ишга жойлашаётган ҳудудида доимий рўйхатда турмаса, у билан муддатли меҳнат шартномаси унинг манфаати йўлида вақтинчалик рўйхатда туриш муддати тугашига боғлиқ тарзда тузилади.\nМуддатли меҳнат шартномасида шартнома амал қилиш муддатини кўрсатишнинг 2-усули – бу ишнинг бажарилиши тугаши билан боғлиқ ҳолда белгилаш. Бундай ҳолларда шартноманинг амал қилиши муддатига “Мазкур шартнома ….иш бажалириб, топширилганидан сўнг амал қилишдан тўхтайди” деган ёзув киритилади. Шартномани амал қилиши муддатини бундай белгилаш муайян ишни бажариш муддатига тузилган меҳнат шартномаларига нисбатан қўлланилади. Масалан, корхона ўзининг интернет сайтини яратмоқчи. Бунда корхона тегишли ташкилотлар билан фуқаролик-ҳуқуқий шартнома тузиб, буюртма асосида сайт тайётиши мумкин. Ёки сайт ярата оладиган ходимни ишга қабул қилиб, у билан фақат корхонанинг сайтини яратиш бўйича меҳнат шартномаси тузиб, уни корхона ходими қилиб олиши ҳам мумккин. Бундай ҳолларда меҳнат шартномаси унда белгиланган иш бажарилиб, топширилиши билан бекор қилинади. Чунки ходим бажарадиган иш вақтинчалик хусусиятга эга. Шу боис меҳнат шартномасининг муддатига ишнинг тамом бўлиши билан боғлиқ ёзув киритилади.\nМуддатли меҳнат шартномаларида шартнома амал қилиш муддатини белгилашнинг 3-усули – бу шартнома амал қилишини муайян юридик факт билан боғлаш. Бунда ушбу юридик фактнинг вужудга келиши шартномани бекор бўлишига олиб келади. Масалан, бола тарбияси бўйича таътилда бўлган ходимнинг ўрнига корхона бошқа ходимни ишга қабул қилишда у билан муддатли меҳнат шартномаси тузиши керак. Бундай меҳнат шартномасида шартномани амал қилиш муддатини аниқ вақт ёки давр билан белгилаш имконсиз. Сабаби, таътилдаги аёл истаган пайтида ишга чиқиши мумкин иш берувчи унга иш жойини қайтариб бериш керак. Шунинг учун бундай ҳолларда шартноманинг амал қилиш муддатига “Мазкур меҳнат шартномаси бола парвариши бўйича таътилда бўлган ходим ишга қайтиши билан бекор қилинади” деган ёзув киритиб, аёлнинг ишга қайтиши юридик фактига боғлаб қўйиши керак. Худди шундай мазмундаги қоида судьялар, депутатларнинг ўрнига ишга қабул қилинган ходимлар билан тузилган меҳнат шартномаларида ҳам кўрсатилиши мақсадга мувофиқ бўлади.\nМуддатли меҳнат шартномаларини бекор қилиш ҳақида ушбу мақоладан маълумот олишингиз мумкин.\nУшбу мавзуга доир саволларингиз бўлса, шарҳларга ёки юридик маслаҳатхона бўлимига ёзишингиз мумкин.\nTeglarмуддатли меҳнат шартномаси\nOldingi Биз ҳақимизда\nKeyingisi Иш вақтининг қисқартирилган режими нима ва у кимларга тадбиқ этилади?\nЎзбекистон Республикаси Вазирлар Маҳкамасининг 133-сон қарори “Ўзбекистон Республикасининг Меҳнат кодексини амалга ошириш учун зарур бўлган норматив ҳужжатларни тасдиқлаш тўғрисида”\nЎзбекистон Республикаси Вазирлар Маҳкамасининг қарори ЎЗБЕКИСТОН РЕСПУБЛИКАСИНИНГ МЕҲНАТ КОДЕКСИНИ АМАЛГА ОШИРИШ УЧУН ЗАРУР БЎЛГАН НОРМАТИВ …\nKiawep: how to buy glucophage...\nbillyjd60: Big Ass Photos - Free Huge Butt Porn, Big Booty Pics http://tube8cnm.xblognetwor...\nWimwep: buy estrace cream uk...\nbusiness perspective for twitter: When I originally commented I appear to have clicked the -Notify me when new com...\nDavidCloro: http://whatsapplanding.nichesite.org/ - бот видео в ватсапе...\n«Ёш чегарачилар» ҳарбий-академик лицейи фаолиятини ташкил этиш бўйича қўшимча чора-тадбирлар тўғрисида 11.08.2020\nЎзбекистон Республикаси Вазирлар Маҳкамасининг қарори 473-сон. Қабул қилинган сана 11.08.2020. Кучга кириш санаси 11.08.2020\nСирдарё вилоятида қуввати 1 500 МВт бўлган янги иссиқлик электр станцияси қурилишини ташкил этиш чора-тадбирлари тўғрисида 10.08.2020\nЎзбекистон Республикаси Президентининг Қарори ПҚ-4799-сон. Қабул қилинган сана 10.08.2020. Кучга кириш санаси 11.08.2020\nЎзбекистон Республикаси Ҳукуматининг айрим қарорларига ўзгартириш ва кўшимчалар киритиш тўғрисида (Ўзбекистон Республикаси Президентининг «Ўзбекистон Республикаси Президентининг 2018 йил 14 майдаги «Ўзбекистон Республикаси Қуролли Кучлари ҳарбийлари ва уларнинг оила аъзоларини ижтимоий қўллаб-қувватлашга оид қўшимча чора-тадбирлар тўғрисида»ги ПҚ-3726-сон қарорига ўзгартириш ва қўшимчалар киритиш тўғрисида» 2020 йил 16 июндаги ПҚ-4753-сон қарори) 10.08.2020\nЎзбекистон Республикаси Вазирлар Маҳкамасининг қарори 470-сон. Қабул қилинган сана 10.08.2020. Кучга кириш санаси 10.08.2020\n«Papenburg Uzbekistan» Ўзбекистон-Германия қўшма корхонасини ташкил этиш чора-тадбирлари тўғрисида 10.08.2020\nЎзбекистон Республикаси Вазирлар Маҳкамасининг қарори 471-сон. Қабул қилинган сана 10.08.2020. Кучга кириш санаси 10.08.2020\nЎзбекистон Республикаси Ҳукуматининг айрим қарорларига ўзгартириш ва қўшимчалар киритиш, шунингдек, баъзиларини ўз кучини йўқотган деб ҳисоблаш тўғрисида (Ўзбекистон Республикасининг «Валютани тартибга солиш тўғрисида»ги Ўзбекистон Республикаси Қонунига ўзгартиш ва қўшимчалар киритиш ҳақида» 2019 йил 22 октябрдаги ЎРҚ-573-сон ва «Банклар ва банк фаолияти тўғрисида» Ўзбекистон Республикаси Қонунига ўзгартиш ва қўшимчалар киритиш ҳақида» 2019 йил 5 ноябрдаги ЎРҚ-580-сон қонунлари) 10.08.2020\nЎзбекистон Республикаси Вазирлар Маҳкамасининг қарори 472-сон. Қабул қилинган сана 10.08.2020. Кучга кириш санаси 01.09.2020\nIslom Karimov haqidagi film 29.07.2017. Tas-ix da ko’ring va yuklab oling!\nХизмат сафарига юборилаётган ходимларни ҳисобга олиш ЖУРНАЛИ\nЎзбекистон Республикаси Президентининг “Аҳолининг ҳожатманд қатламларини ижтимоий қўллаб-қувватлаш ҳамда тиббий-ижтимоий ёрдам кўрсатиш тизимини янада такомиллаштириш чора-тадбирлари тўғрисида”ги фармони\nXomiladorlik ta`tili 11.08.2020\nAssalomu alaykum. Savol- fuqaro (K) 46-maktabda ishlab xomiladorlik (dekret) ta`tiliga chiqqan so`ng xomiladorlik (dekret) ta`tilini muddatini uzaytirgan keyin 14-maktabgacha ta`lim muassasida 6 oydan beri ishlab kelmoqda shundan so`ng 46-maktabga ish so`rab kelmoqda endi fuqaro (K) ni 46-maktab direktori ishga olishi shartmi agar shart bo`lsa qanday xolda ishga oladi? fuqaro (K) 14-maktabgacha ta`lim muassasida ishlab kelmoqda.JABOB UCHUN OLDINDAN RAHMAT\nМехнатга оид муносабатлар 11.08.2020\nАссалому алайкум, Савол: ходим мактабда ишлаб хомиладорлик (декрет) таътилига чиқиб шу давр мобайнида болалар боғчасида ишлаб келган. Эндиликда декрет вақти тугаб мактабга аввалги иш жойига ҳомиладорлик таътилидан қайтариш бўйича ариза бермоқда. Бу холатда қандай ишга олинади хомиладорлик (декрет) таътилидан қайтди дебми ёки янгидан мехнат шартномаси тузиладими? Жавоб учун олдиндан рахмат.\nmehnatga oid munosabatlar 11.08.2020\nАссалому алейкум. Корхонада кандай холларда ходимнинг розилигисиз ставкаси узгартирилади


КОНСТИТУЦИЯ – ЭРКИНЛИК, АДОЛАТ ВА ТЕНГЛИКНИНГ МУСТАҲКАМ ҲУҚУҚИЙ ПОЙДЕВОРИ » Навбахор тумани хокимлиги\nYangiliklar Муаллиф:\tinfo - дек 03, 2019\nЎзбекистон Республикаси Конституцияси 1992 йил 8 декабрда қабул қилинган.\nКонституцияда Инсон ҳуқуқлари умумжаҳон декларациясининг деярли барча принципиал қоидалари мужассам.\nДавлат суверенитети, халқ ҳокимиятчилиги, Конституция ва қонуннинг устунлиги, ташқи сиёсатКонституциянинг асосий принциплари ҳисобланади.\nЎзбекистонда Конституция ва қонунларининг устунлиги сўзсиз тан олинади.\nЎзбекистон халқаро муносабатларнинг тўла ҳуқуқли субъектидир.\nИНСОН ВА ФУҚАРОЛАРНИНГ АСОСИЙ ҲУҚУҚЛАРИ, ЭРКИНЛИКЛАРИ ВА БУРЧЛАРИ\nКонституция муқаддима, 6 бўлим, 28 боб, 128 моддаданиборат бўлгани ҳолда унинг 30 дан ортиқ моддалари бевосита инсон ҳуқуқлари ва эркинликларига бағишлангандир.\nКонституцияда давлат инсон ҳуқуқлари бўйича бир қатор мажбуриятлар олган бўлиб, уларга хусусан давлат ўз фаолиятини инсон ва жамият фаровонлигини кўзлаб, ижтимоий адолат ва қонунийлик принциплари асосида амалга ошириши, давлат халқ иродасини ифода этиб, унинг манфаатларига хизмат қилиши, давлат органлари ва мансабдор шахслар жамият ва фуқаролар олдида масъул эканликларини мисол қилиб келтириш мумкин.\nФуқаролар ЖАМИЯТ ВА ДАВЛАТ ИШЛАРИНИ БОШҚАРИШДАбевосита ҳамда ўз вакиллари орқали иштирок этишдек сиёсий ҳуқуқлари бевосита Конституцияда мустаҳкамланган.\nАсосий қомусимиз инсоннинг ИЖТИМОИЙ ҲУҚУҚЛАРИГАҳам катта эътибор қаратган бўлиб, айниқса меҳнат қилиш, эркин касб танлаш, адолатли меҳнат шароитларида ишлаш, ишсизликдан ҳимояланиш, дам олиш, ижтимоий таъминот олиш каби ҳуқуқларни алоҳида конституциявий даражада эътироф этган.\nМаълумки, ҳар қандай жамият ва давлат тараққиётининг энг муҳим шартларидан бири – бу таълим сифати ҳисобланади. Шу боис ҳам Асосий қонунимизда ҲАР КИМ БИЛИМ ОЛИШ ҲУҚУҚИГА ЭГАЛИГИ, бепул умумий таълим олиш, илмий ва техникавий ижод эркинлиги, маданият ютуқларидан фойдаланиш ҳуқуқлари давлат томонидан кафолатланиши белгилаб қўйилди.\nШунингдек, мамлакатимизда яшовчи 130 дан ортиқ миллат ва элатларнинг ҳам ҳақ-ҳуқуқларини ҳимоялаган ҳолатда ВИЖДОН ЭРКИНЛИГИкафолатланган.\nКонституциямизда инсон саломатлиги каби бебаҳо неъматга махсус тўхталиниб, ҳар бир инсоннинг малакали ТИББИЙ ХИЗМАТДАН ФОЙДАЛАНИШ ҲУҚУҚИ қайд этилган.\nКонституцияда нафақат ҳуқуқ ва эркинликлар мустаҳкамланган, балки уларни амалга оширишнинг реал имкониятларини таъминлаш чора-тадбирлари, кафолатлари ҳам яратилди. Хусусан, ҳар бир шахсга ўз ҳуқуқ ва эркинликларини суд орқали ҳимоя қилиш, давлат органлари, мансабдор шахслар, жамоат бирлашмаларининг ғайриқонуний хатти-ҳаракатлари устидан судга шикоят қилиш ҳуқуқи кабилар кафолатланди.\nФуқароларнинг Конституция ва қонунларда мустаҳкамлаб қўйилган ҲУҚУҚ ВА ЭРКИНЛИКЛАРИ ДАХЛСИЗ деб эълон қилиниб, улардан суд қарорисиз маҳрум этишга ёки уларни чеклаб қўйишга ҳеч ким ҳақли эмас, деб белгилаб қўйилди.\nКонституцияда фуқароларнинг қуйидаги бурчлари бажариши белгиланган:\nКонституция ва қонунларга риоя этиш, бошқа кишиларнинг ҳуқуқлари эркинликлари, шаъни ва қадр-қимматини ҳурмат қилиш;\nЎзбекистон халқининг тарихий, маънавий ва маданий меросини авайлаб асраш;\nатроф табиий муҳитга эҳтиёткорона муносабатда бўлиш;\nсолиқлар ва маҳаллий йиғимларни тўлаш;\nЎзбекистонни ҳимоя қилиш.\nБозор муносабатларини ривожлантиришга қаратилган Ўзбекистон иқтисодиётининг негизини ХИЛМА-ХИЛ ШАКЛЛАРДАГИ МУЛК ташкил этади.\nДавлат истеъмолчиларнинг ҳуқуқи устунлигини ҳисобга олиб, иқтисодий фаолият, тадбиркорлик ва меҳнат қилиш эркинлигини, барча мулк шаклларининг тенг ҳуқуқлилигини ва ҳуқуқий жиҳатдан баб-баравар муҳофаза этилишини кафолатлайди.\nБош қомусимизда ота-онанинг фарзандга, фарзанднинг ота-онага ғамхўрлик қилиши, оила жамиятнинг асосий негизи эканлиги акс эттирилган.\nЎзбекистон вилоятлар, туманлар, шаҳарлар, шаҳарчалар, қишлоқлар, овуллар, шунингдек Қорақалпоғистон Республикасидан иборат.\nҚорақалпоғистон Республикаси, вилоятлар, Тошкент шаҳрининг чегараларини ўзгартириш, шунингдек вилоятлар, шаҳарлар, туманлар ташкил қилиш ва уларни тугатиш Олий Мажлиснинг розилиги билан амалга оширилади.\nОлий Мажлис олий давлат вакиллик органи бўлиб, ҚОНУН ЧИҚАРУВЧИ ҲОКИМИЯТНИ амалга оширади.\nОлий Мажлис икки палатадан – Қонунчилик палатаси (қуйи палата) ва Сенатдан (юқори палата) иборат.\nҚонунчилик палатаси ва Сенат ваколат муддати – беш йил.\nСенат аъзолари Қорақалпоғистон Республикаси Жўқорғи Кенгеси, вилоятлар, туманлар ва шаҳарлар давлат ҳокимияти вакиллик органлари депутатларининг тегишли қўшма мажлисларида мазкур депутатлар орасидан яширин овоз бериш йўли билан Қорақалпоғистон Республикаси, вилоятлар ва Тошкент шаҳридан тенг миқдорда – ОЛТИ КИШИДАН САЙЛАНАДИ.\nСенатнинг ўн олти нафар аъзоси фан, санъат, адабиёт, ишлаб чиқариш соҳасида ҳамда давлат ва жамият фаолиятининг бошқа тармоқларида катта амалий тажрибага эга бўлган ҳамда алоҳида хизмат кўрсатган энг обрўли фуқаролар орасидан Президент томонидан тайинланади.\nҚонунчилик палатаси ва Сенатнинг АСОСИЙ ВАКОЛАТЛАРИ қуйидагилардан иборат:\nКонституцияни, конституциявий қонунларни, қонунларни қабул қилиш, унга ўзгартиш ва қўшимчалар киритиш;\nреферендумни ўтказиш тўғрисида ва уни ўтказиш санасини тайинлаш ҳақида қарор қабул қилиш;\nички ва ташқи сиёсатнинг асосий йўналишларини белгилаш ҳамда давлат стратегик дастурларини қабул қилиш;\nқонун чиқарувчи, ижро этувчи ҳамда суд ҳокимияти органларининг тизимини ва ваколатларини белгилаш.\nПРЕЗИДЕНТ ДАВЛАТ БОШЛИҒИДИР ва давлат ҳокимияти органларининг келишилган ҳолда фаолият юритишини ҳамда ҳамкорлигини таъминлайди.\nПрезидент умумий, тенг ва тўғридан-тўғри сайлов ҳуқуқи асосида яширин овоз бериш йўли билан беш йил муддатга сайланади.\nПрезидент фуқароларнинг ҳуқуқлари ва эркинликларига, Конституция ва қонунларга риоя этилишининг кафилидир;\nВазирлар Маҳкамаси ИЖРО ЭТУВЧИ ҲОКИМИЯТНИ амалга оширади.\nБош вазир номзоди Қонунчилик палатасига сайловда энг кўп депутатлик ўринларини олган сиёсий партия ёки тенг миқдордаги энг кўп депутатлик ўринларини қўлга киритган бир неча сиёсий партия томонидан таклиф этилади.\nБош вазир лавозимига номзод Олий Мажлисда унинг номзоди кўриб чиқилаётганда ва тасдиқланаётганда Вазирлар Маҳкамасининг яқин муддатга ва узоқ истиқболга мўлжалланган ҳаракат дастурини тақдим этади.\nБош вазир номзоди унинг учун тегишинча Қонунчилик палатаси депутатлари ва Сенат аъзолари умумий сонининг ярмидан кўпи томонидан овоз берилган тақдирда тасдиқланган ҳисобланади.\nВазирлар Маҳкамасининг аъзолари Бош вазир тақдимига биноан Президент томонидан тасдиқланади.\nБош вазир ва Қонунчилик палатаси ўртасида зиддиятлар доимий тус олган ҳолда Қонунчилик палатаси депутатлари умумий сонининг камида учдан бир қисми томонидан Президент номига расман киритилган таклиф бўйича Олий Мажлис палаталарининг қўшма мажлиси муҳокамасига Бош вазирга нисбатан ИШОНЧСИЗЛИК ВОТУМИ билдириш ҳақидаги масала киритилади.\nБош вазирга нисбатан ишончсизлик вотуми тегишинча Қонунчилик палатаси депутатлари ва Сенати аъзолари умумий сонининг камида учдан икки қисми овоз берган тақдирда қабул қилинган ҳисобланади.\nБундай ҳолатда Президент Бош вазирни лавозимидан озод этиш тўғрисида қарор қабул қилади.\nЯнги Бош вазир номзоди Президент томонидан Қонунчилик палатасидаги барча сиёсий партиялар фракциялари билан тегишли маслаҳатлашувлар ўтказилганидан сўнг Олий Мажлиснинг палаталарига кўриб чиқиш ва тасдиқлашга тақдим қилиш учун таклиф этилади.\nОлий Мажлис томонидан Бош вазир лавозимига номзод икки марта рад этилган тақдирда Президент Бош вазир вазифасини бажарувчини тайинлайди ва Олий Мажлисни тарқатиб юборади.\nЎзбекистонда суд ҳокимияти қонун чиқарувчи ва ижро этувчи ҳокимиятлардан, сиёсий партиялардан, бошқа жамоат бирлашмаларидан мустақил ҳолда иш юритади.\nЎЗБЕКИСТОНДА СУД ТИЗИМИ Конституциявий суд, Олий суд, ҳарбий судлар, Қорақалпоғистон Республикаси фуқаролик ва жиноят ишлари бўйича судлари, фуқаролик ва жиноят ишлари бўйича вилоятлар ва Тошкент шаҳар судлари, Қорақалпоғистон Республикаси, вилоятлар ва Тошкент шаҳар иқтисодий ва маъмурий судлари, фуқаролик ишлари бўйича туманлараро, туман, шаҳар судлари, жиноят ишлари бўйича туман, шаҳар судлари, туманлараро, туман, шаҳар иқтисодий судлари ва туман, шаҳар маъмурий судларидан иборат.\nЎзбекистон ҳудудида ҚОНУНЛАРНИНГ АНИҚ ВА БИР ХИЛДА БАЖАРИЛИШИ УСТИДАН НАЗОРАТНИ Бош прокурор ва унга бўйсунувчи прокурорлар амалга оширади.\nЎзбекистон фуқаролари давлат ҳокимияти вакиллик органларига сайлаш ва сайланиш ҳуқуқига эгадирлар. Ҳар бир сайловчи бир овозга эга. Овоз бериш ҳуқуқи, ўз хоҳиш иродасини билдириш тенглиги ва эркинлиги қонун билан кафолатланади.\nПрезидент сайлови, Қонунчилик палатасига ҳамда Қорақалпоғистон Республикаси Жўқорғи Кенгесига, вилоятлар, туманлар, шаҳарлар давлат ҳокимияти вакиллик органларига сайлов тегишинча уларнинг конституциявий ваколат муддати тугайдиган йилда – декабрь ойи учинчи ўн кунлигининг биринчи якшанбасида ўтказилади.\nСайловлар умумий, тенг ва тўғридан-тўғри сайлов ҳуқуқи асосида яширин овоз бериш йўли билан ўтказилади.\nКонституцияга ўзгартиришлар тегишинча Қонунчилик палата депутатлари ва Сенат аъзолари умумий сонининг камида учдан икки қисмидан иборат кўпчилиги томонидан қабул қилинган қонун ёки референдум билан киритилади.\nКонституцияга ҳозирги кунга қадар 11 марта ўзгартириш\nХулоса қилиб айтганда, Ўзбекистон Республикаси Конституциясида белгиланган норма ва принциплар демократик ҳуқуқий давлат қуриш, инсон ҳуқуқ ва эркинликларини таъминлашда муҳим дастуруламал бўлиб хизмат қилмоқда.\n“Ўзбекистон Республикасининг Сайлов\nЖорий йилнинг 25 июнида "Ўзбекистон Республикасининг Сайлов кодексини тасдиқлаш...


Парфе Бизоза: Остон Ўрунов «Уфа»да мода қироли - Zamin.uz\n13:30 / 26.03.2021\nПарфе Бизоза: Остон Ўрунов «Уфа»да мода қироли\n«Уфа» ярим ҳимоячиси Парфе Бизоза жамоадоши Остон Ўруновнинг кийиниш услуби ҳақида гапирди.\n— Ўруновнинг машҳур кийим брендлари қуршовида тушган сурати турли мемларга сабаб бўлди. Кийиниш хонасида бу борада ҳазил қилинадими?\n— Бу борада унинг устидан кулишганини кўрмадим. Бироқ у «Уфа»да мода қироли, бу кўриниб туради. Унинг кийиниш услуби жуда яхши ва кийим жавонида ажойиб нарсалар бор. Менимча, кийиниш услуби борасида ундан ўрганадиган жиҳатларим бор.\nБироқ мен Gucci’ни Gucci бўлгани учун сотиб олмайман. Агар менга қандайдир буюм ёқса, уни бренддан қатъи назар сотиб оламан. Сен ўзинг хоҳлаган нарсани киясан, бошқаларга ёқадиганини эмас. Остонга келадиган бўлсак, ишончим комил, бу кийимлар унга шунчаки ёқади, Остон уларда ўзини қулай ҳис қилади, — дейди Бизоза.\nЎзбекистонлик футболчи «Спартак»ка ўтганидан ҳеч қанча вақт ўтмай Instagram саҳифасида қимматбаҳо кийимлар сотиб олгани тасвирланган суратни эълон қилган ва кейинроқ уни ўчириб юборганди. Бу ижтимоий тармоқларда кўплаб муҳокамаларга сабаб бўлганди. «Замин» янгиликларини «Вконтакти»да кузатиб боринг\nЯнгиликлар » Спорт » Парфе Бизоза: Остон Ўрунов «Уфа»да мода қироли


Яқиндаги масжиддан азон овози эшитилди. Муаззин бизларни намозга чақирар, азон оҳанги шу даражада жозибали эдики, ҳатто сас келган томон юриб борганингни билмайсан киши... Таҳорат олиб, намозга шошилдим. Уйдан чиқарканман, “Эй Аллоҳ, гуноҳларим кечирилган ҳолда қайтишимни насиб эт”, деб дуо қилдим.\nМасжиддан чиқиб, Аллоҳнинг улуғлиги, жамоат намозининг фазилати ва фойдалари ҳақида фикр юритиб, “Эй Аллоҳ, Сенинг буйруқларингда инсонларга қанчадан-қанча фойдалар бор-а?! Қани энди ҳамма инсонлар буни билсалар...” дедим.\n– Укам, иш билан бандман, кўрмаяпсизми? - деб жавоб қилди Ҳасан ака.\nАср намозига ҳам масжидга чиқдим. Масжид ховлисида икки тобут турарди. Иннаа лиллааҳи ва иннаа илайҳи рожиъун. Аллоҳ раҳмат қилсин! Намоздан кейин имом маййитларни таништираркан, аъзойи баданим титраб кетди. Наҳотки жонсиз ётган икки маййит бир неча соат олдин масжидга шошилаётган отахон ва "савлат" тўкиб ўтирган 35-40 ёшдаги тамаки чекаётган масжид “қўшниси” бўлса!\nАллоҳ барчамизга яхши хотимани насиб айласин...